Hego Euskal Herrian astebetez luzatu dituzte indarrean diren murrizketak | Gizartea | Berria\nHego Euskal Herrian astebetez luzatu dituzte indarrean diren murrizketak\nCOVID-19aren hedapena murrizte aldera, neurriei eutsiko diete Eusko Jaurlaritzak eta Nafarroako Gobernuak. Nafarroako Justizia Auzitegi Nagusiak onartu egin du etxeratze agindua abuztuaren 26ra arte luzatzea.\nHerritarrak Gasteizko kaleetatik paseatzen, artxiboko irudian Endika Portillo/ Foku Tamaina handiagoan ikusi\nEdurne Begiristain-Irati Urdalleta Lete -\nKoronabirusaren hedapenari aurre egiteko asmoz Hego Euskal Herrian indarrean diren neurri murriztaileak gutxienez astebete gehiagoan egongo dira indarrean. Eusko Jaurlaritzak eta Nafarroako Gobernuak gaur jakinarazi dute eutsi egingo dietela neurrioi, pandemiaren bilakaera ez delako oraindik aski ona.\nLabi EAEko Babes Zibileko Planaren batzorde teknikoak gaur goizean erabaki du astebetez luzatzea Araban, Bizkaian eta Gipuzkoan indarrean dauden neurri murriztaileak. Gotzone Sagardui Eusko Jaurlaritzako Osasun sailburuak azaldu duenez, abuztuaren hasieratik bilakaera epidemiologikoa hobera egiten ari da, bereziki azken hamalau eguneko intzidentzia metatuak beheranzko joera hartu duelako, baina Labik uste du «zuhurrena» dela neurri murriztaileei eustea, jaitsiera hori finkatze aldera. Izan ere, tasa hori handia da oraindik ere: 507koa da egun. Uztailaren 29an, 873koa zen tasa metatu hori, eta, ordutik, %40 jaitsi da. Hala ere, aldagai hori ez da nahi beste hobetu, eta, Bizi Berri Planaren arabera, hirugarren mailan dago oraindik erkidegoa. «Hobeto gaude, baina ez gaude ongi», ohartarazi du Sagarduik.\nBereziki kezkatzekoa da azken asteotako kutsatzeek ospitaleetan eragindako presioa eta hildakoen kopurua. Osasun sailburuak jakinarazi duenez, oraintxe 331 lagun daude ospitaleratuak Araban, Bizkaian eta Gipuzkoan, eta horietatik 75 daude ZIUetan, larri. Sagarduik jakinarazi duenez, Osakidetzaren ZIUetan koronabirusak jota dauden 75 gaixoetatik 49 txertorik jaso ez duten herritarrak dira. Azken astean, 35 lagun hil dira gaitzarekin.\nDatorren asteko ostegunean bilduko da berriro Labiren batzorde teknikoa, egoera aztertzeko.\nEtxeratze agindua, hilaren 26ra arte\nCOVID-19aren hedapena murrizte aldera, neurriei eutsiko diete Nafarroan ere. Santos Indurain Nafarroako Gobernuko Osasun kontseilariak iragarri duenez, Nafarroako Justizia Auzitegi Nagusiak onartu egin du etxeratze agindua abuztuaren 26ra arte luzatzea, Nafarroako Gobernuak egindako eskaerari erantzunez. Horrenbestez daturik okerrenak dituzten herrietan debekatuta egongo da kalean ibiltzea 01:00etik 06:00etara asteburuetan, jaiegunetan eta herriko festetako egunetan. Indurainek Marian Nuin Osasun Publikoaren eta Lan Osasunaren Institutuko zuzendari kudeatzailearekin batera egin duen prentsaurrekoan ziurtatu duenez, beharrezkoa da gaueko mugikortasuna murriztea, datuek intzidentziaren «egonkortze bat» erakusten badute ere «zuhurtziaz» jokatu beharra dagoela irizten baitio.\nDatuak hobetzeko bidean txertaketak duen garrantzia nabarmendu du Indurainek, aurreko olatuen eta oraingoaren arteko desberdintasuna txertoak markatu duelakoan. Hala erakusten dute Nuinek emandako datuek ere: azken olatuan, txertaketaren bidez, heriotzen %89, ospitaleratzeen %80, ZIUetako ospitaleratzeen %70 eta sintomadun kasuen %46 eragotzi dira.\nHerritarren erantzun ona goraipatzearekin batera, Indurainek adierazi du «azken bultzada bat» falta dela, eta, ahalik eta herritar gehienak txerta daitezen, beste neurri bat iragarri du: gaitza igarotakoak txertatzeko epea bi hilabetera murriztu dute, eta ez dute sei hilabete igaro arte itxaron beharrik izango. Gainera, azaldu duenez, orain arte txertoari uko egin diotenei ere berriz deituko diete, hartzeko aukera eskainiz.


Lorquin - Wikipedia, entziklopedia askea.\n48° 40′ 09″ N, 6° 59′ 48″ E / 48.6692°N,6.9967°E / 48.6692; 6.9967Koordenatuak: 48° 40′ 09″ N, 6° 59′ 48″ E / 48.6692°N,6.9967°E / 48.6692; 6.9967\nXouaxange, Aspach, Fraquelfing, Hermelange, Landange, Laneuveville-lès-Lorquin, Métairies-Saint-Quirin, Neufmoulins eta Nitting\n1.151 (2017ko urtarrilaren 1a)\n576 (%50) 575 (%50)\nLorquin Frantziako udalerri bat da, Mosela departamenduan dagoena, Ekialde Handia eskualdean. 2013an 1221 biztanle zituen.\n2007an Lorquin udalerrian erroldatutako biztanleak 1.221 ziren. Familiak 417 ziren, horien artean 137 pertsona bakarrekoak ziren (51 bakarrik bizi ziren gizonak eta 86 bakarrik bizi ziren emakumeak), 148 seme-alabarik gabeko familiak ziren, 113 seme-alabak dituzten bikoteak ziren eta 19 seme-alabak dituzten guraso-bakarreko familiak ziren.\n2007an 498 etxebizitza zeuden, 432 familiaren etxebizitza nagusia ziren, 15 bigarren erresidentzia ziren eta 51 hutsik zeuden. 360 etxeak ziren eta 138 apartamentuak ziren. 432 etxebizitza nagusietatik 310 bere jabearen bizilekua ziren, 106 alokairuan okupaturik zeuden eta 16 doan lagata zeuden; 6 etxek gela bat zuten, 31 etxek bi zituzten, 63 etxek hiru zituzten, 111 etxek lau zituzten eta 221 etxek bost zituzten. 305 etxek euren parking plaza propioa zuten azpian. 209 etxetan ibilgailu bat zegoen eta 160 etxetan bat baino gehiago zituzten.\nLorquin udalerriko biztanleria-piramidea 2009an .\n2007an lan egiteko adina zuten pertsonak 825 ziren, horien artean 475 aktiboak ziren eta 350 inaktiboak ziren. 475 pertsona aktiboetatik 442 lanean zeuden (244 gizon eta 198 emakume) eta 33 langabezian zeuden (20 gizon eta 13 emakume). 350 pertsona inaktiboetatik 75 erretiraturik zeuden, 50 ikasten zeuden eta 225 "bestelako inaktibo" gisa sailkaturik zeuden.\n2009an Lorquin udalerrian 433 unitate fiskal zeuden, 1.015,5 pertsonek osaturik. Pertsona bakoitzeko diru-sarrera fiskalaren mediana urteko 19.047 euro zen.\n2007an zeuden 42 komertzioetatik, 3 erauzte enpresak ziren, 2 janari enpresak ziren, 3 bestelako produktu industrialen fabrikazioko enpresak ziren, 5 eraikuntza enpresak ziren, 7 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 finantziazio enpresa zen, 4 zerbitzu enpresak ziren, 11 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 12 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 banku bulegoa, 3 zurginak, 1 iturgina, 2 ile apaindegiak eta 3 jatetxeak.\n2000. urtean Lorquin udalerrian 11 nekazaritza-ustiategi zeuden, 651 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Lorquin udalerrian Bigarren Hezkuntzako ikastetxe bat zegoen 350 ikaslekin.\nBNF: 15265919j (data)


Hemen zagoz : Sarrerea > Sustraiak > Euskal - Herria > Aurkezpena > ORAIN... GAUR eta HEMEN...\nORAIN... GAUR eta HEMEN...\nITXAROPENARI DEIA - 2013. urteko uztaila\nOrain zazpi urte, webgunea martxan jartzerakoan, POZEZKO BERBAK alkarbanatuz hasi ginan, aurreko belaunaldiengandik hasita bizi izan dogunagaitik; izan ere, ondo jakin eben erantzuten sasoi eta leku bakotxeko ESRRONKEI, gogo biziz jokatuz.\nGaur, 2013. urtean, begibistan dago ERRONKA barri baten aurrean gagozala, BIHARKORA zabal-zabalik. Indarrak batzea, egoera barriei hobeto erantzun beharra... hau da Pasiotar Familiaren gurari bizia. DEI honen aurrean aurkitzen gara, benetan sakona eta bizigarria.\nBidean.net hau lagun dogula, geuk ere pozik bat egiten dogu apustu horretan, pozik eta itxaropenez jokatuz aurrean doguzan erronken erantzunez eta geure ahaleginez eta auzolanez, biharkora begira eta aukerak eginez. Gure ahaleginez bat egiten dogu une historiko honetan adorez jokatuz. BIDEAN aurkituko gara!


Donostia Zinemaldia :: Jarraitu zuzenean Zinemaldia, gure Webgunearen, App-aren eta Sare Sozialen bitartez\nHemen zaude: Lehen orrialdea > 64. Edizioa 2016 > Berriak\t> Jarraitu zuzenean Zinemaldia, gure Webgunearen, App-aren eta Sare Sozialen bitartez\nAsteartea, 2016(e)ko irailak 13\nBeste urtebetez, Zinemaldiaren albiste guztiak gure webaren, aplikazio mugikorraren eta sare sozialen bitartez jarraitzeko gonbita luzatzen dizuegu.\nWebgune ofizialean, zuen eskura jartzen ditugu filmei buruzko informazio osoa, programazio eguneratua eta saio guztien txartelen salmenta; horrez gain, gure egunerokotasunaren berri emango dizuegu: zuzeneko emankizunak, bideoak, argazki-galeria eta gertatzen den ororen azken orduko albisteak.\nGogoan izan gure telebistaren bitartez (TV) zuzenean ikus ditzakezuela prentsaurrekoak, inaugurazio- eta amaiera-galak, eta Donostia Saria gala; beste edukiez ere gozatu dezakezue, nahieran: photocallak, alfonbra gorria, filmetako lantaldeei elkarrizketak, gonbidatuen etorrera, eguneko laburpenak, sailetan parte hartzen duten film guztien trailerrak eta edizio honetako lan bereziak.\nAurten, gainera, Zinemaldiko telebistaren 24 orduko seinalea eskainiko dugu. Konekta zaitez FesTV-ra zure smart tv-arekin, eta bertaratu Zinemaldira edonondik!\nOso aktibo ibiliko gara sare-sozialetan; beraz, ez ahaztu guri jarraitzea, hala, gure jarduera eta eduki esklusiborik ez galtzeko. Twitter, Facebook, Instagram, Youtube eta Periscopen gaude.\nFacebook eta Twitterren bidez, jakinarazpenen berri eman, eta berritasunak, bideoak, argazkiak eta eguneko informazio nabarmenena aurreratuko dizkizuegu. Poz handiz partekatuko ditugu zuen elkarrizketa, aipamen eta iruzkinak, hortaz, ez ahaztu zuen iruzkinetan gure traola ofiziala erabiltzea, #64SSIFF; horrela, ez dugu zuen parte-hartzerik galduko.\nAurten Instagramen sail berri bat edukiko dugu: “Zuzendariaren agurra”. Bertan Sail Ofizialeko eta Perlak saileko zuzendariek agur berezi bat luzatuko dizuete; eta argazki lehiaketa bat ere proposatuko dizuegu; parte hartzeko #Moment64SSIFF traolarekin zuen argazkiak etiketatu besterik ez duzue egin beharko.\nTwitter Mirror bat jarriko dugu berriz ere, gure bisitari ospetsuenek agur dibertigarriak bidal diezazkizueten, eta Persicope streamingaren bidez, arreta merezi duten Zinemaldiko bestelako ekitaldiak eskainiko dizkizuegu.\nEta beste hainbat sorpresa datozen egunotan kontatuko dizkizuegu, eta zuen gustuko izatea espero dugu; beraz, ahaztu gabe, jarrai iezaguzu eta partekatu #64SSIFF traolan.\nJaitsi doan aplikazio mugikor ofiziala eta ez galdu ezertxo ere\nZure smartphone-aren bitartez ere jarrai diezaiokezu Zinemaldiaren gaurkotasun guztiari, bai eta jarraituko dituzun filmak planifikatu eta hiriari buruzko informazio interesgarria kontsultatu ere, gure app ofizialari esker.\nAurten guztiz berritu dugu, eta, beste berritasun batzuen artean, ikusi nahi duzun programazioa planifikatzeko tresna daukazu. Programazioan gogokoenak markatu, eta timeline pertsonalizatu batean agertuko zaizkizu. Sare sozialetan partekatzeko aukera ere baduzu, zure gustuak zabaltzea errazagoa izan dadin.


Filosofiaren Historia: USE Froga argitu!\n17 boto (17/0)\nCOVID-19 dela eta, Martxoaren 25ean Cristina Uriarte Hezkuntza sailburuak UPV/EHUrekin koordinatuta erabaki zuen USE froga uztailaren 6an, 7an eta 8an burutuko dela eta ezohikoa 20an, 21ean eta 22an. EHUk publikatutako egutegian Filosofiaren Historia azterketa 8an izango da, 11.15etan.\nEgiturari eta edukiei dagokienez jakinarazpenean adierazten zen probak egokitu, ebaluazio-irizpideak berrikusi edo proba mota malgutuko zituela Euskal Herriko Unibertsitatearekin koordinatuta.\nNoiz arte egon beharko gara zain? Zein egokitzapen egingo dira? Zein ebaluazio-irizpide ezarri? Zer esan nahi du proba malgutzeak?\nIkasleek eta irakasleok egiten ari garen lana eta esfortzua egoera berri honetara egokitzeko (baliabide digitaletan eguneratu, materialak sortu, ikasle-irakasle erlazio berriak kudeatu...) izugarria izaten ari da.\nItxialdiak ikasleengan eragiten duen egonezina eta antsietateari gehitu behar zaio familia askok sarean konektatzeko izaten ari dituzten zailtasunak. Familia-egoerak eta baita bizitzeko egokitasun egoerak ere, maila akademikoan izango du eragina, eta ondorioz, ezberdintasunak are ageriagoan geratu daitezke. Irakasleok zainketa lanak egiten ditugu ikasleekin eta Hezkuntza Sailari deitzen diogu zainketa horrekin bat egitea.\nHorregatik eskatzen diogu Hezkuntza Sailari ahalik eta garbien eta ahalik eta lasterren adieraztea USE frogaren nondik norakoak, gure lana ikasleen hobebeharrez moldatu ahal izateko. Konpetentzia edo gaitasunen garrantziari heldu diogu azken urteetan, eta edukiak murriztea gaitasunetan sakontzeko aukera emango liguke.\nFilosofiaren Historiaren kasuan hurrengo bi aukerak proposatzen ditugu:\n1.- Azken blokea kentzea (Ortega y Gasset eta Habermas filosofoei dagokiena).\n2.- USE frogan ikasleek bloke bereko bi autoreen artean hautatu beharrean, bi blokeen lau autoreen artean hautatzeko aukera izatea.\nBeraz, hezkuntza komunitateari dei egiten diogu eskaera honekin bat egin dezan, Hezkuntza Sailari gure proposamen hau helarazteko. Mesedez, zabaldu mezua!\nArrate Uranga, Iñigo Martínez eta Itsaslore Yarza\nAgora Filosofia Elkarteko zuzendaritza kideak.\nMartxoaren 25eko jakinarazpena:\nJakinarazpena .pdf formatuan:\nIkasle zein irakasleen onurarako\nJakin behar dugu lehenbailehen nola planteatu geratzen diren klaseak.\nArrazionala da proposamen hau. Malgua eta erabilgarri ebaluatzeko.\nIkasle eta irakasleon onurarako!\nIkasle zein irakasleok USE azterketa nolakoa izango den ahalik eta lasterren jakin behar dugu kurtso bukaera hau zentzu onez planteatzeko.\nIkasle zein irakasleok ahalik eta lasterren behar dugu USEa nolakoa izango den jakitea, geratzen zaigun eskola-denbora ahalik eta hobekien erabili ahal izateko, ikasleen hobebearrez.\nAgora Filosofia Elkarteko kideok,\nJaso dugu zuen proposamena, eta eskertzen dugu egiten duzuen ekarpena, are gehiago ikusirik ikasgai jakin horretako, Filosofiaren Historia ikasgaiko irakasleengandik datorrela. Dakizuenez, ikasturte honek Covid-19ren eraginez izan duen ezohiko bilakaera dela-eta, Unibertsitatera Sartzeko Ebaluazioko azterketak prestatzeko ardura duten batzordeek aurtengo probak egokitu eta malgutu egingo dituzte, garrantzirik handieneko edukietan arreta jarriz, eta ikasleei aukerak ugarituz azterketetan.\nMila esker zuen ekarpenak Irekiaren bidez helarazteagatik.


Ekainak 28, pertsona LGTBI+ eskubideen nazioarteko eguna. Errenteriako Udaleko talde politiko guztien artean adostutako adierazpen instituzionala | Herribizia\nEkainak 28, pertsona LGTBI+ eskubideen nazioarteko eguna. Errenteriako Udaleko talde politiko guztien artean adostutako adierazpen instituzionala\nBerdintasuna 2017-06-27 | 0\n1969ko ekainaren 28an Stonewallen (New York) izandako istiluek inflexio-puntu bat markatu zuen LGTBI kolektiboarentzat. Gaur, nahiz eta gizarte-kontzientzia gero eta handiagoa den, datuek berresten dute gorroto-diskurtsoen icebergaren tontorrean sexu-orientazioaren eta identitatearen, edota genero-adierazpenaren ondorioz diskriminazioa dagoela.\nUkaezina da borrokan urteak eman eta gero LGTBI kolektiboa gero eta ikusgaiagoa dela. Gaur, neskak eta mutilak diren moduan (elkarrekin) bizitzetik hurbilago daude, genero-eskemek estutzen jarraitzen dute, baina itotzearen sentsazioa gero eta txikiagoa da jada. Entzuteaz gain, neska eta mutil hauei aditzen diegu: beren kabuz dihardute publikoki. Lesbiana gazteek, gay-ek, trans pertsonek, bisexualek… erabaki dute beren sexualitatea askatasunean bizitzea: mobilizatu egiten dira eta harrotasunez gozatzen dute, drama barik.\nGure herrian eta inguruko beste herrialde batzuetan ere LGTBI+ eskubideetan eman diren aurrerapausoei so egiten diegunean, besteak beste, sexu berdina duten pertsonen arteko ezkontzen legeztatzea, adoptatzeko eskubidea, edo Iruñea zein Gasteizen prestatzen ari diren homofobiaren kontrako legeak nabarmenduko genituzke.\nBaina urteotan ere, LGTBI+ kolektiboen eskubide horiek eskuratu diren lurraldeetan, jendarte parekide batean bizi gareneko uste ustela sortu da, eta ondorioz, asko dira LGTBI+ eskubideak eskuratzearen aldeko borroka alboratzen dutenak, egin beharrekoak, eginak daudelakoan.\nEta zoritxarrez, kolektibo honek pairatzen duen diskriminazioaz hitz egiten jarraitu behar dugu; adibidez, Txetxenian, non kontzentrazio-esparruetan “garbiketa prebentiborako lanak” gauzatzen baitira; bestalde, aipatu behar da hamaika herrialdetan LGTBI izatea heriotzarekin zigortzen dela, eta beste hainbatetan kartzelarekin (biziarteko kartzela-zigorra, isunak, lan nekagarriak eta deportazioak). Gertuago eta egungoago ditugu bestelako gertaerak (lesbianismoa ikusgai egiteak ekarri zuen kafetegi batetik kanporatzea, edo neska pare batek jasandako erasoa).\nEta hau guztia ez da bakarrik LGTBI kolektiboari dagokion zerbait, euskal gizarte osoari dagokion zerbait baizik. Horregatik diogu, LGTBI+ eskubideak, gainerako borroka emantzipatorioekin batera eman behar direla, justizia soziala, askatasun zibilak, herrien burujabetza, feminismoa, internazionalismoa, ekologismoaren borrokekin batera.\nEz baita berdina pertsona homosexual, lesbiana, transexual edo bisexual batek bizi duen egoera, jasan ditzakeen eraso zein bazterkeriak, bere jatorria, bizi lekua, adina edota egoera ekonomikoaren segun eta zein den.\n1. Errenteriako Udalak onartzen du herriko pertsona eta borroka LGTBI+ delakoaren memoria historikoa berreskuratzeko lana burutuko duela.\n2. Errenteriako Udalak errekeritzen dio Eusko Jaurlaritzari Transexualen legea zuzentzeko, errebisioari eutsi diezaiola, LGTBI+ taldeekin elkarlanean.\n3.- Errenteriako Udalak dei egiten dio gure gizarteari kolektibo hauek deitzen dituzten kontzentrazioetan modu aktiboan parte har dezan.\nElkartasunaren Motorra jaialdiak 6268€ biltzea lortu du gaixo dauden haurrei laguntzeko


Leioako Udala - Hiri Baratzeei buruzko Herritarren Laborategian parte hartu ezazu\n2021-02-15 Hiri Baratzeei buruzko Herritarren Laborategian parte hartu ezazu\n2018-19 ikasturtean, Udalak hausnarketa-prozesu partekatua jarri zuen abian, eta hainbat arlotako arduradun politiko, teknikoek eta herritarrek parte hartu zuten. Proiektuaren eredua elkarrekin birpentsatzea eta datozen urteetan bultzatu beharreko lan-ildo estrategikoak identifikatzea eta definitzea zen helburua.\nLan horren ondorioz, Herrigune Leioa herritarren laborategi gisa definitzen da, eta herritarrek 3 ildo estrategiko berritan parte har dezakete:\nHazi Leioa. Herritarren garapen pertsonalerako lan-eremua da; batez ere, pertsonak ardatz dituen gunea: pertsonei arreta ematea, zaintzea eta baliabideak eta laguntza eskaintzea, ikaskuntza pertsonala sustatzeko, betiere beste batzuekin topatuz.\nEkin Leioa. Herritarren garapen kolektiborako lan-eremua da, jabekuntzarako, ikaskuntzarako eta gaikuntzarako espazioa, eta komunitate-arloan jartzen du arreta, behar komunak "erronka kolektiboetatik" lantzeko.\nGaratu Leioa. Berrikuntza publiko sozialerako lan-ildoa, erakundea bera lanean ari baita partaidetzarako egitura eta mekanismo sendoak sortzeko.\nAuzoetako hiri-baratzeak lantzen\nOrain denon artean diseinatu dugun eredua praktikan jarri nahi dugu, eta, beraz, Herritar Laborategiaren barruan hainbat esperientzia pilotu aktibatu nahi ditugu, herrigune berri honen barruan probatu, esperimentatu eta jolastu ahal izateko. Zoritxarrez, Covid 19ren pandemia gure laborategiko topaguneak aldatzen ari da. Hala ere, Herrigunek komunitate-gune seguruak gaitzearen alde egiten jarraitzen du, eta datozen hilabeteetan garatuko dugun Ekin Leioa pilotu prozesuaren parte izatera gonbidatzen zaitugu.\nEkin Leioako egitura berria probatzeko aukeratutako lan-gaia Auzoko Hiri Baratzeak dira. Horretarako, Leioako hainbat pertsonaz osatutako lantalde bat osatu nahi dugu, auzo-baratze horiek bezalako ordezkapena izateko. Lan-plana otsailetik apirilera bitartekoa da, eta hilabete horietan astero topaketak egingo ditugu ostegunetan, 17:00etatik 18:30era, Herritarren Laborategian, denen artean proposamen bat egiteko.\n"Auzoetako hiri-baratzeen" esperientzia pilotu honekin, Udalak lan-egitura berri bat probatu nahi du, herritarrek, Herritarren Laborategiaren bidez, komunitate-ondasuneko ekimenak diseina ditzaten, udal-teknikarien babesarekin eta aholkularitzarekin. Herritarren eta "elkarrekin egiteko" erakunde eta kulturaren arteko loturak sustatzeko beste tresna bat da. Horregatik, prozesu osoaren azken helburua da herritarrei laguntzea teknikoki bideragarriak diren ekimenak diseinatzen, Udaleko hainbat arlotan gara daitezkeenak, edo, bestela, Leioako Aurrekontu Irekien bigarren fasera irits daitezkeenak, udalerrian parte hartzeko bide berri bat irekiz.\nJoan den otsailaren 11n aurkezpen topaketa bat egin genuen Herritarren Laborategian, eta bertan izan ziren esperientzia hori sustatzen ari diren pertsonak, Anton Uncilla udal arkitektoa eta Mikel Abascal Hirigintza zinegotzia. Herritarren eta erakundearen arteko lehen hartu-emana izan da. Bi aldeek gaiari buruz eztabaidatu dute, beren ikuspegiak eman dituzte eta lan-ibilbidearen lehen urratsak ezarri dira.\nOrain, lanean jarraitu behar dugu, eta, horregatik, Leioako herritarrak gonbidatu nahi ditugu Herrigune Leioatik, talde motor horretan parte har dezaten. Era guztietako pertsonak bilatzen ditugu ahalik eta lantalde anitzena osatzeko, non haurrek, gazteek, helduek ere parte hartzeko gune bat aurkituko duzuen. Gaia interesatzen bazaizu edo Herrigunen parte hartu nahi baduzu, jar zaitez gurekin harremanetan. Ez du axola zure adina, sexua edo ezagutza. Pertsona guztiak ongi etorriak dira espazio honetan. Hori bai, pandemiaren ondorioz, Auzoko Hiri Baratzeen prozesuan parte hartzeko plazak mugatuak dira, eta, beraz, edukiera gaindituz gero, plazak zozketatuko ditugu interesdunen artean.\nTaldeko kide izan nahi baduzu, 627 50 38 98 telefonora deituz edo herrigune@leioa.net helbide elektronikora idatziz erreserba dezakezu.


Opariz bete-betetako Gabonak iragarri dituzte - Aretxabaleta - Goiena.eus\nOpariz bete-betetako Gabonak iragarri dituzte\nMirari Altube 2017-11-30 17:41\nZangitu, Uribarren, Iturbe, Miguel eta Elexpuru ekitaldien berri ematen.\nModa desfilea, neguko azoka, gaztaina-saltzailea, herrian erosteko bonuak, Karmele Igartua sorkuntza bekarekin sortutako antzezlana, liburu aurkezpena, Gabonetako kontzertua eta gehiago izango dira abenduan, Kultura Sailari eta Aretxarteri esker.\nUdaleko Kultura Sailak, Aretxarte merkatarien elkarteak, Kurtzebarri eskolak eta AZ Gaubelak bat egin dute, Gabonei begira, abendurako antolatu dituzten ekitaldi guztien berri emateko. Azoka, hitzaldiak, bertso emanaldia, kontzertuak, antzerkiak eta gehiago iragarri dituzte.\nAbenduan sartzearekin batera Aretxarte merkatarien elkarteko kideek zigiluen kanpainari ekin diote. Udalarekin batera sortutako bonuak ere gaur jarri dituzte salgai, Arkupen; 20 euro ordainduta 30 euroko txartela jasoko dute herritarrek. Gaztaina saltzailea aurten ere gonbidatu dute eta hiru egubakoitzetan etorriko da: 15ean, 22an eta 29an. "Aretxarteko kideok txartelak banatuko ditugu bezeroen artean, gaztainak debalde jateko", jakinarazi du Idoia Elexpuruk. Egutegiak ere banatuko dituztela iragarri du, abenduaren 18tik aurrera. Eta azaroaren 16an eta 17an neguko azoka egingo dute, hirugarrenez, Herriko Plazan. "Horri hasiera emateko desfilea izango da hilaren 15ean, 18:30ean, karpa azpian". Eta erakusleiho lehiaketa ere egingo dute, beste urte batez. Herritarrak herrian bertan erostera anima daitezen, Atxabaltan be kriston aukeratzarrak daz! leloarekin bideoklip dotorea egin dute AZ Gaubelakeko kideek Kepa Errasti aktorearekin batera eta Aitor Ziardegi musikariaren laguntzarekin.\nKultura ekitaldiek ez dute hutsik egingo Arkupen. Hilaren 9an, esaterako, Jianan Tian akordeoilari txinatarrak kontzertua eskainiko du; eta abenduaren 12an, Oier Araolaza antropologoak neguko festen gaineko hitzaldia egingo du: Halloween, Olentzero, Karnabalak… noruntz doaz gure neguko festak? Loramendirekin elkarlanean antolatu dute. "Hilaren 14an, aretxabaletar jatorria duen Elena de Pereak bere bizipenetan oinarritutako Micaleidoscopio liburua aurkeztuko du", esan du Joxe Migel Uribarren zinegotziak. Horiez gain, dantza emanaldiek, bertso saioak, Aretxabaleta Abesbatzaren Gabonetako kontzertuak eta antzerkiak ere izango dute tokia abenduan. Gainera, hilaren 4tik 30era bitartean Idoia Elexpururen eta Enrique Iglesiasen margolanak izango dira ikusgai.\nAntzerkiaren atalean lan berezia izango da Arkupeko oholtzan: "Karmele Igartua sorkuntza bekaren iazko irabazle Alaitz Olaizolak idatzitako Sugegorriak lana egingo dute ikasleek hilaren 18an, 19an eta 20an", jakinarazi du Kurtzebarri eskolako Lehen Hezkuntzako zuzendari den Maria Eugenia Iturbek. Eta hilaren 30ean, aurtengo sorkuntza bekaren sari banaketa izango da.\n'Atxabaltan be kriston aukeratzarrak daz!' iragarkia aurkeztu da gaur\nItziar Larrañaga 2017 aza 30 Aretxabaleta\nAretxarte merkatari elkarteak bosgarrenez egin du Gabonetako bideoklipa, herriko saltokietan erostea bultzatzeko asmotan. AZ Gaubela-rekin elkarlan...


Izena: Gurutze Santua, herritarrentzat Santakrutz.\nParrokia: Larreako San Joan Bataiatzailea. Lehenago Etxanoko Asuntziozko Amaren parrokian zegoen.\nKokapena: Bizkargi mendiaren tontorrean, belardi batean.\nSarbidea: Larrabetzu-Morga errepidea. Morgako ganan baso-bidea hartu behar da Bizkargira joateko. Puntu horretatik ordu erdi baseliza dago.\nDeskribapena: Oin errektangularrekoa (11,80 x 6,15 m) da. Sakristian leiho bi daude Epistolaren aldamenean. Harlangaitzezko hormak eta ertzetakoak harlanduzkoak. Bi isurialdeko teilatua. Bao bakarreko harlanduzko kanpai-horma du, baina kanpairik gabe. Buruan harrizko gurutze handia du. Fatxada nagusian puntu erdiko arkudun atea dago. Bi leiho daude, kanpoaldera puntu erdiko arkudunak eta barnealdera dinteldunak. Leiho bat Ebanjelioaren aldean dago eta bestea epistolaren ondoan; biak, burdinazko hesiz babestuta daude. Zoruan zementuzko plaka dago. Presbiterioan harrizko harlauzazko zorua dago. Epistolaren aldean ataripea dago, lau arku handien bidez erdi itxita. Kanpoaldera, aurrealdeko horman, mendiko kluben bazkideen txartelak uzteko gutunontzia dago. Beretan, ondoko inskripzioa irakur daiteke: GRUPO ALPINO / GANGUREN / BIZKARGI 566M.\nJaia, kultua eta errituak: Baselizaren jaia maiatzaren 3an ospatzen da, Gurutze Santuaren Aurkitzearen egunean hain zuzen ere. Abestutako meza eta herri-erromeria daude. Hurrengo igandean jaia errepikatu egiten da.\nErreguteak: Jaiegunean, ermita honetara, letaniak otoitz eginez, errogatiban igotzea ohitura zen. Etxanoko parrokiatik ateratzen zirenak oihal handia zeramaten.\nAita Lizarraldek badio garai batean, maiatzaren 3. egun honetan, Gorozikako, Morgako, Etxanoko, Larrabetzuko eta Muxikako parrokia-ordezkariak eta zinegotzi-ordezkariak erreguteak ospatzeko biltzen zirela. Etxanokoak lehentasuna zuen. Bere ordezkaritza Ebanjelioaren aldeko presbiterioaren ondoan lehena zen. Meza, berriz, "nagusiena" zen eta ordu aldetik beranduago ospatzen zena zen. Erromeriak Etxanoren autoritatepean eta jurisdikziopean zeuden eta horren sinbolotzat lurrean sartutako lantza hartzen zen.\nIa oraintsu arte, Gurutzearen egunean bertan, baselizan ospatutako erregute-mezan bedeinkatutako urez bustitako ereinotz-gurutzeak soroetan jartzeko ohitura zegoen.\nOharrak: Eraberritzea: 1937an, guda zibilaren erdian, baseliza suntsituta geratu zen. 1942an eraberritu zen. Fatxada nagusian badago plaka bat ondoko inskripzioa duena:\nLA ESPADA AL SERVICIO DE LA / CRUZ PERMITIO A VIZCAYA REINCOR- / PORARSE A SU TRADICIÓN CATÓLICA / Y ESPAÑOLA. LA EXCMA. DIPUTACIÓN / DE VIZCAYA RECONSTRUYÓ ESTE / SANTUARIO EN ACCIÓN DE GRACIAS / AL AL(T)ÍSIMO PARA MEMORIA IMBO- / RRABLE DE SU RECONOCIMIENTO AL EJÉRCITO Y A SU CAUDILLO / EL GENERALÍSIMO FRANCISCO FRANCO / 3 DE MAYO 1942.


Txapligu aisialdi taldea ezagutzera emateko ate irekiak asteburuan - Bergara - Goiena.eus\nTxapligu aisialdi taldea ezagutzera emateko ate irekiak asteburuan\nMonika Belastegi 2014-10-01 08:23\nTxapliguko neska taldea eta begiralea jolasean.\nUrriaren 4an eta 5ean eta 11n eta 12an egingo dituzte ate irekiak interesa duten gaztetxo zein gurasoek Txapligu asteburuko aisiladi taldea bertatik bertara ezagutzeko. Zapatuan 17:00etan egin dute hitzordua, San Martin plazan.\nJardunen kudeatzen duen Txapligu taldea herriko 8 eta 12 urte bitarteko gaztetxoei zuzenduta dago eta zapatu eta domeketan –maiatz bukaerara arte– elkartzen dira, 17:00etatik 20:00etara, Zubietako eskola zaharrean\nTxapliguren helburu nagusia da herrian dauden eskoletako neska-mutikoen arteko harreman informalak euskaraz bermatzea, eta egunerokotasunean euskara erabiltzea.\nHerrian bertan egiten dituzten ekintzez gain, ikasturtean barrena irteerak ere egingo dituzte. Prezioari dagokionez, urteko kuota 42 eurokoa da –37 euro Jarduneko bazkideendako.\nAte irekikak asteburuan\nTxapligu asteburuko aisialdi taldea ezagutzera emateko ate irekiak egingo dituzte asteburu honetan, urriak 4 eta 5 eta baita hurrengoan ere, urriak 11 eta 12. Eta interesa duten gaztetxo zein guraso guztiak daude gonbitatuta bertaratu eta Txapliguren funtzionatzeko modua ezagutzera.\nUrriaren 4an, 17:00etan egin dute hitzordua, San Martin plazan eta herrian barrena jolastuko dute. Urriaren 5ean, 11n eta 12an, berriz, Zubietako eskola zaharrean elkartuko dira guztiak.\nIzenematea dagoneko zabalik dago Jarduneko bulegoan –Erroalde jauregian–. Informazio gehiagorako, deitu 943 76 36 61 zenbakira.


Zestoako udalekuetan begirale eta koordinatzaile izateko lan poltsak zabaldu dituzte - Urola Kostako Hitza : Urola Kostako Hitza\n(Argazkia: Zestoako Udala)\nZestoako Udalak begiraleak eta koordinatzaileak kontratatu nahi ditu udaleku irekietarako, kirol udalekuetarako nahiz Uda Gazte udalekuetarako. Hori horrela, lau lan poltsa osatuko ditu erakundeak: udaleku irekietako koordinatzailearena, udaleku irekietako begiraleena, kirol udalekuetako koordinatzailearena eta kirol udalekuetako begiraleena, hain justu.\nLan poltsan izena emateko, B@KQ ziurtagiri elektronikoa behar da, eta besteak beste, Zestoako Udalean, KZ guneetan nahiz Gipuzkoako Foru Aldundiaren bulegoetan eskura daiteke ziurtagiri hori. Izena emateko epea maiatzaren 11ra bitartean izango da zabalik. Izen ematearen oinarriak, jarraibideak nahiz eskabide orria lotura honetan kontsulta daitezke. Informazio gehiago nahi duenak, berriz, Gaztelekura (688 68 40 29) edo kiroldegira (943 14 79 42) dei dezake.


Etxerat AE - Berriki Topaseko espetxera lekualdatua izan den euskal preso politiko batek tratu iraingarria jasan zuen\nBerriki Topaseko espetxera lekualdatua izan den euskal preso politiko batek tratu iraingarria jasan zuen\nETXERAT (2019-VII-15). Ainhoa Gartzia Montero euskal preso politikoaren senideek hernaniarrak Topaseko espetxean (duela gutxi Murcia I-etik eraman zuten) jasan zuen tratu iraingarria jakinarazi diote Etxerat elkarteari.\nHilaren 12an, Topasera iristean, 5 eguneko lekualdaketa baten ondoren, funtzionario batek Ainhoari erabat biluztea, kukubilko jartzea eta sentadillak egitea behartu zion. Euskal presoa inungo mementutan ez zen ukatu miaketari, baizik eta funtzionario horrek miaketa egiteko zuen era desegokiari. Funtzionarioak mehatxatu zuen; gauean, zerbitzu burua iristean, sentadillak egingo zituela esanez. Ainhoa Gartzia zigortua izan zeneta berehala isolamendura eraman zuten, gutxienez gaur arte, hilaren 15a, egon beharko delarik; isolamenduko ziega oso zikin batean, armiarma-sareekin eta aspalditik botatako zaborrekin osasun eta higiene baldintza minimorik gabe.\nEspetxe-araudiak biluzte integralaren mugak jasotzen dituela gogorarazi nahi dugu, 68.2 artikuluan hain zuzen ere: “Por motivos de seguridad concretos y específicos, cuando existan razones individuales y contrastadas que hagan pensar que el interno oculta en su cuerpo algún objeto peligroso o sustancia susceptible de causar daño a la salud o integridad física de las personas o de alterar la seguridad o convivencia ordenada del Establecimiento, se podrá realizar cacheo con desnudo integral con autorización del Jefe de Servicios.”. Hala ere, kasu honetan, ez zegoen arrazoi zehatzik, espezifikorik ezta indibidualik ere Ainhoa Gartzia Monterori biluztera behartzeko eta are gutxiago agindutako gauzak egitera eskatzeko; arbitrariotasuna, umilazioa eta tratu iraingarria suposatzen baitu.\nHilabete batean, tentsio egoerak sortzeko eta euskal preso politikoei edo haien senideei zigorrak ezartzeko horrelako miaketak erabiltzen diren bigarren aldia dela gogorarazi nahi dugu. Horrelako jarrera arbitrarioak gizartearen gehiengoen nahiaren kontra doazela salatzen dugu, normalizazioa bilatzeko bidean oztopoak jarriz.


Debagoieneko pilotu onenak Gorlako maldetan - Bergara - Goiena.eus\nDebagoieneko pilotu onenak Gorlako maldetan\nMireia Bikuña 2015-05-08 16:34\nParte-hartzaileetako bat iazko Gorlako Igoeran.\nMotor hotsak eta gasolina usaina izango dira protagonista bihar, zapatua, Gorlako errepidean. 24. Gorlako auto igoera jokatuko dute, eta han egongo dira Debagoieneko eta Euskal Herriko pilotu onenak. "Maila handiko autoak eta pilotuak elkartuko ditugu. Onenak egongo dira gurekin", esan du antolatzaile taldeko Xabier Zabaletak.\nGuztira, 74 pilotuk eman dute izena Gorlako errepidean autoa astintzeko. Horietatik hamabost bat debagoiendarrak dira. Antolatzaileek, baina, bi izen azpimarratu dituzte guztien gainetik: 1 eta 2 zenbakiekin parte hartuko duten Aitor Zabaleta eta Markel Cestafe bergararrak.\nGorlako errepidea 14:00etan itxiko dute, eta 15:00etan hasiko dituzte entrenamendu-saioak.\nAntolatzaileek prest dute guztia biharko. Bi eskaera egin dituzte: segurtasun neurriengatik lasterketako komisarioen aginduak betetzea eta ingurunea garbi uztea. "Ikusleak non egon daitezkeen ondo adieraziko dugu. Segurtasuna ezinbestekoa da halako probetan, eta zaindu egin behar da. Era berean, nork bere zaborra etxera eramatea eskatzen dugu, edo bestela zaborrontzietara botatzea", dio Zabaletak.\nDatorren urtean 25.a\nDatorren urtean 25. igoera egingo dute, eta badute zerbait berezia egiteko asmoa. "Gorlako Igoera mitikoa da. 24 urteko bidea egin du, eta pilotuendako oso kuttuna da. Datorren urtean ospatuko dugu behar den moduan", esan dute antolatzaileek.


Aske utzi dute CDRetako kidea, "terrorismo" eta "sedizio" delituen akusazioak baztertuta\nAuzitegi Nazionalak baldintzapean utzi du aske Tamara Carrasco CDRetako ekintzailea. Epaileak baztertu egin du errepide mozketak eta ordainlekuak irekitzeko ekintzak sustatzea egotzita Fiskaltzak haren gain jarritako terrorismo eta sedizio delituen akusazioa, eta desordena publikoarengatik soilik epaituko dute.\nTestuinguru honetan elkarrizketatu du Saioa Baleztena berriemaileak Isa Garnika, Bartzelonako Gracia auzoan bizi den CRDetako kide nafarra.\nLur azpitik-lur azalera, Ezkabako presoen oroimena berreskuratzen duen erakusketa\nMemoria historikoa berreskuratzeko helburua dauka Txinparta eta Aranzadi Zientzia Elkartearen elkarlanaren bidez osatutako erakusketak. Estatuko zenbait tokitan izan da ikusgai dagoeneko. Joan den astetik eta apirilaren 20ra bitarte, Iruñeko Mendillorrin bisita daiteke; ondoren, Nafarroako Parlamentura eramanen dute. Esposaketak Ezkaban lurrazpian aurkitutako presoen inguruko dokumentu eta bestelako arrastoak biltzen ditu. Memoria historikoarekin lotuta ere, gaurkoan Iruñeko Udalak oroimen plaka bat ezarri du hilerrian gerra zibilean eraildako iruindarrak gogoratzeko.\nNafarroako Gobernua, Altsasukoen aldeko manifestazioarekin bat, eskubideen bermeagatik\nNafarroako Gobernuak bat egin du parlamentuak Altsasuko gazteen mobilizazioaren alde onartutako adierazpenarekin, baita gehiengo sindikalak egindako aldarrikapenekin ere. Gobernuko bozeramaile Maria Solanak prentsa aurrean salatu du Altsasuko auzian hartutako erabaki judizialak neurriz kanpokoak izan direla, eta, hortaz, foru erkidegoko erakunde nagusi gisa larunbateko manifestazioan parte hartuko dutela, herritarren eskubideak bermatzeko beharra aldarrikatzeko.


Askatasun orbainak II – Kaixomaitia.eus | Bloga |Saltsa badago!\nJosuren gelara sartu eta korronte elektriko batek gurutzatu zidan gorputza. Gela nahiko xarmanta zen,paper mukuruez beteta zegoen baina ez zegoen zikina. Paretetan, emakume eta gizonen organo sexualen esplikazioa eta muskulu ezberdinen mapa zegoen, baita sexuari buruzko poesia labur bat. Liburu ugari zeuden apaletan, sexuaren mundu ezberdinetako liburuak: Kamasutra, sexu tantrikoa, dominantzia eta sumisioari buruzkoak, minaren gozamena, penetrazio multipleak, emakumearen orgasmo ezberdinak… Erdiak ez nituen ulertzen!\nJosuk bere parean esertzeko eskatu zidan. Ni leku guztietara begiratzeari utzi eta berari begiratu nion. Bere begiradak ez zidan lizunkeriarik transmititzen, baina ni, ez dakit zergatik bero-bero nengoen. Gizonekin nuen segurtasun sexuala desagertzen zihoala nabaritzen nuen. Ezjakintasun horren aurrean, ni gizon guztiak eskatu zidatena emateko prest nintzela jakinarazi nahi nion. Bildots baten begiradaz begiratu nion, gizonei txoro jartzen ziela jakinda. Boligrafoa ahora sartu eta berekin jolasean hasi nintzen, berari begiratzen jarraituz. Bere begirada konfiantzaz eta beste zerbaitez beterik zegoen. Egitan, hiltegirako bidean zihoan antxume beldurtu bat ikusiko bazuen bezala. Ezina zen, bere begiak zutena. Ezin zuela antxumea hiltegirako bidetik atera, hori nire lana zelakoan. Gero eta konfiantza gutxiago neukan nire erlazionatzeko eran, baina gero eta beroago nengoen, Nolatan? Ziztada bat nabaritu nuen buruan, gutxiespenaren mamua sentituz. Nabaritzen nuen berak ez zuela nire maitatzeko modua onartuko, zerbait faltako bazitzaidan bezala… nahikoa ez nintzalakoan edo…\nNire begirada lurrera jaitsi zen, lotsa eta haserrea sentituz. Nolatan ukatzen ahal nau gizon honek? Txikitxoa da, nahiko itsusia, heldua…\n-Maite- Hasi zen- Ikusten dut nola erlazionatzen zaren gizonekin. Esperientziagatik esaten dizut, sexu hutsa eskaintzen baduzu, sexu hutsa jasoko duzu beti. Laguntzeko gaude hemen.\nOso serio zegoen. Hasieran, bere begirada hartza baten kobazuloaren sarrera bezalakoa zen,oso basatia. Ondoren, ur jauzi bat ikusi eta nabaritu nuen, bere urez bustitzen zidan azal biluztua,naturaren freskura nabarituz. Bere begiek, ez zidaten gezi bat bezala zeharkatzen, haizea bezala, ahotik, begietatik, sudurretik sartzen zitzaikidan, nire barrunbe guztiak kitzikatuz. Bere hitzek tomate baten antzera margotu zidaten aurpegia, gorputzetik milaka kalanbretxo nabaritzen nituen bitartean. Baina ezin nuen bere begirada erantzunik gabe utzi. Hori izango bazen bezala esateko zuen garrantzitsuena.\n-Erlazioak, bikoteka dantzatzen diren dantzak bezala dira. Bakoitzak bere lekutik, erritmoa akonpasaturik jarraitzea, eramaten, eramana izaten edo inprobisatzen. Erlazioetan hirurak batera egin behar dira, konpentsatua egonda dantza polit bat sortuz, begira.\nAltxatu egin zen, paperezko mukuru batzuk bildu eta eskua zabaldu zidan. Bere begirada irentsi eta altxatu nintzen. Orduan, irrati antzeko baten botoi bat sakatu eta musika lasai baina dantzagarri bat entzun zen. Josuk,nire ezkerreko aldakan jarri zuen eskua, oso leun,Beste eskua zabalik zuen, niri eskainiaz.\nBere eskua hartu eta dantzan hasi ginen, mantso mantso. Nik belaunak dardarika nituen,bere kontaktua nuen nire gorputzeko ataletatik sekulako korronte elektrikoak atera zitzaizkidan nire bihotzerantz. Bat batean, korrontea nire bihotzetik uterora jaitsi zen, hauen bien arteko lotura sentituz eta gozatuz. Aluzinatuz! Ia birrintzen naiz bertan… bere begiei ihes egin nien, ia korritzearen sentsazioari ihes egin nahian, disimulatuz behintzat…\nOrduan, txirrinak jo zuen,ni bere hankekin muturkatu eta erori behar nintzela ikusita, Josuk lagundu nahian titi bat ukitu zidan.\n-Barkatu Maite! Ez da nire intentzioa izan!\nMotxila hartu eta mailukada bat eman izan balidate bezala atera nintzan hortik.\nEz nintzen berriro bueltatu unibertsitate horretara. Herritik joan nintzan orduan. Atzerrian urte ugari pasa nituen, bizirik irtetea eskertzen dudan histori asko bizituz. Sexuaz gozatu nuen ere, plazeraren unibertsoa nire aurrean zabalduz, bide ezberdinez betetako unibertsoa.\nOriora bueltatu nintzanean, ez dakit zergatik, kaka bezala mozkortu nintzen. Ikasten nueneko mutil bat ikusi nuen. Txupito batzuetara gonbidatu ninduen eta konturatu orduko, nire pisuaren atarian geunden. Atea irekitzen nengoela, berak ipurdia eta titiak ukitzen zizkidan, lepoa jaten zidan bitartean. Ez zitzaidan gehiegi gustatzen egia esan… Barnean, ohera bota eta biluztu ninduen. Ni buruz behera etzanda nengoen, Bere belaunak nire aldaken parean ipini zituen eta urduritasunez, ipurdia kanporantza atera zidan, alua pixka bat irekiz. Nire besoa bizkarraren kontra eutsi zidanean, zezen baten antzera, bere adarra barruraino sartu zidan, panpin bat izango banintz bezala astinduz.\nHasierara iritsi garen arte…\nEz dakit non egon nahi duten harremanetan baina orain badakit hau ez dudala nahi. Ez dakit, niri horrelako astakeriak egin dizkidaten pertsonak zer diren baina badakit nik ez dudala hau merezi, ez daukadala ezerren errua! Ni ez naiz inor baino gutxiago eta denen errespetua merezi dut! Eta gizon nazkagarri, putakume eta maltratatzaile guztiak komunetik bera erori daitezela, eternitatea soberakinen putre-fakziozko eremuan pasatzeko!Hil daitezela…!\nDenbora pasatu dut, negarrez, tripak usten oihuka, gauzak puskatuz… Barruko errabia eta ustelkeria guztia mundura bueltatuz, hartu nuen lekuan utziz. Nik ez dut amaren berdina eginen. Ulertzen dudan arren… Niri horrelako gauzak egin diezadaten uzten badut, nola saihestuko nuke nire alabari egitea… Konturatzen naiz, nik nahi dutena jakin behar dudala, hori eskatzeko eta ematen ez didatenak, nire bidetik kendu!\nTelefonoa hartu eta ama deitu dut. Kafe bat hartu nahi zuen galdetu diot eta honek, irrikitan bezala, baietz esan dit. Eskegi eta 10 segundu burru Josuren zenbakia lortu dut.Markatu eta deitu.\n-Kaixo Josu, Maite naiz…\n-Maite! Aspaldiko! Zer moduz zaude?\n-Ongi, galdetu nahi nizun… ea dantza klase batzuetara joan nahiko duzun… nerekin…\n-…Maite… neretzako plazera izango da zurekin dantza klasetara joatea, nahi duzunean.\n-(negarrez) Gauza asko kontatu behar dizkizut…\nOrdutik aurrera, astean hirutan behintzat gelditzen gara ama eta biok, kafea hartzeko eta hitz egiteko. Sakon eta zabal hitz egiteko.\nJosurekin, 5 hilabete dantzatzen eta gelditzen pasatu eta gero, behingoan ausartu naiz nire etxera etorri nahi duen galdetzera. Txisteak kontatuz, irrika ailegatu gara etxera. Sartu eta oso etxe polita daukadala esan nau, ni gorrituta, emozioz goraino, ardo bat hartu nahi duen galdetu diot. Bi kopa bete eta bat berari eskainiz, kopak beren artean txiskatu ditugu, elkarri begietara begiratuz. Nire oinetatik bururaino sua igo da momento horretan, ni irakiten utziz. Oraingoan ordea, banekien zer gertatzen zen; nik nahi nuena.\nArdoa mahian utzi eta bere aurpegia arnastu arte hurbildu natzaio. Aurpegiak, ia ukitzen zirela genituen baina lasai geunden, gozatzen. Orduan, nire ezpainak bereen kontra kolpatu ditut. Segidan, bi ahoak nahastu egin dira, bien arteko dantza bat sortuz. Bata bestearen barrura sartuz eta ateraz, jaten eta jaten utziz. Gelditu eta begietara begiratuz, nire alua inoiz baino gehiago bustiarazi du, ikaragarria! Orrotxo bat atera zait gozamenaren gozoaz. Berak ulertuko bazidan bezala, sofan etzanarazi eta lepoa musukatzen hasi zait, suabe, belarrira igoz, janez, jaitsiz… Neukan alkandora kendu eta azala trapurik gabe, gordinik ikusi nauen leku guztietan musukatu nau. Arropa guztia kentzerako, nire gorputzeko milimetro guztiak musukatuak utziz.Bere arropa, poliki kentzen hasi da, niri begiratuz. Gero, nire oinetatik gora igotzen hasi da, hanka tartera ailegatu den arte, dena musukatuz, laztanduz… Iritsi denean, bere mingain beroa nire aluarekin urtu da, nire sutea handituz, kontrolik gabe utziz. 2 alditan korritu naiz,10 minutu iraun duen alarma gorri horretan. Altxatu eta muxu bero bat eman nau ezpainetan. Mundura bueltatuko banindu bezala, bere kiderra sartzeko eskatu diot. Berak, nondik gustuko nuen galdetu dit. Irribarre egin diot eta bera nire barrura iristen den edozein zulotik nahi dudala esan dion. Irribarre egin dugu. Nere gainean etzan da eta bere zakilarekin jostatuz,nire barrenean sartu du, leun. Lehenik puntatxoa, sarrera ongi berotuz eta aurreko bidea irekiz. 3 alditan sartzen zidan puntatxoa, 4.ean sakonago sartuz. Sofa hondoko mahaian zeuden mahats batzuk hartu ditut orduan, ahora erdia sartu eta beste erdia Josuri eskaintzen nion ,berak batzutan leun,bestetan hartza maitagarri baten moduan jan gaitu. Nire barren guztiak betetzen zituen bulkaldietan iresten nuen nire mahats zatia,barruko sumendiari freskura tanta bat gehitu nahian edo. Horrela jarraitu dugu, mantso mantso. Denborara, bere belaunak nire izterren parera igo ditu, bere izterretan ipurdia apoilatuz eta aldi berean bere izterrak bere oinetan eutsita zituela. Bere oinak,100 metrotako karrera korritzeko prest egongo balira bezala zituen,puntiletan bezala. Ni hanka zabalduekin egonda, eskuez ipurditik pixka bat altxatu nauen bitartean bere zakila paraleloki nire baginan sartu du. Mugitzen hasi da, nire g puntua zuzen-zuzenean kolpatuz. Barruko uren kolpaketa entzuten hasi da. Itsasoko olatuak nire barnean puskatuko balira bezala, bere sarketen konpasean, joan etorrian. Bulkaldi bat barruraino egin eta atera egin du erreminta, bere atzetik sekulako isuri pila ateraz, nirea zen! 2-3 alditan eiakulatu dut berriro ere… Erdi trantzean egon gara, plazeraren drogan murgilduta. Ordu ugari pasa ditugu sofa horretan,mundu honetatik at. Azkenean, birrindu da Josu, askatasun zaporea zeukan txorrotada bero bat nire ahoan utziz. Berari begiratu eta dena irestsi dudan bitartean, nire pikutik tragatutako Josuren hazi aina nektar atera zait. Elkartu eta muxuz garbitu nau.\nJosurekin errespetua, maitasuna, adorea, plazera eta nire pertsonarik gustukoena ezagutu dut. Esan dion, hartza bateri eztiak erakartzen dion bezala dela berarekin sexua, inorekin baino milaka aldiz gehiago gozatzen dudala. Ala ere, nik gehien maite dudana, nire ezti gogokoena, berarekin dantzatzea dela onartu diot. Horrela, Plazeraren unibertsoko bideak elkarrekin ibiliz, dantzatuz Joan gara… Bizitza bizituz pasatuz.


Sunrise eguzki-teleskopioa Eguzkiaren eremu magnetikoa aztertzen hasi da | Consumer\nSunrise eguzki-teleskopioa Eguzkiaren eremu magnetikoa aztertzen hasi da\nArtikoan kokatuko da, bost egunez, lurrazaletik 40 kilometrora.\narabera: Asteazkena, 2009ko ekainaren 10a\nSunrise eguzki-teleskopioa Eguzkiaren eremu magnetikoa aztertzen hasi da. Joan den astelehenean jaurti zuten Esrange espazio-zentrotik, Kiruna hiritik (Suedia) gertu, globo estratosferiko batean.\nNASAren, Alemaniako Espazio Agentziaren eta Espainiako Espazioaren Programa Nazionalaren arteko lankidetzaren ondorioz, “misio horrek eguzki-eremu magnetikoaren egitura eta dinamika aztertuko ditu”, azaldu zuen Ikerketa Zientifikoen Kontseilu Nagusiak (CSIC). Horretarako, metro bateko diametroa duen teleskopioa bost egunez jarriko da Artikoan, lurrazaletik 40 kilometrora. Hala, eguneko eta gaueko zikloak eta atmosferak eragindako irudien degradazioa saihestuko dira.\nTeleskopioak jasoko dituen irudiek eta espektroek “aurrekaririk gabeko” bereizmena izango dute, nabarmendu zuen José Carlos del Torok, Andaluziako Astrofisika Institutuko ikertzaileak (Granada) eta “Sunrise” taldeko kideak. Emaitza horiek aztertuta, “egungo astrofisikaren, eguzki-eremu magnetikoaren, erronkarik handienetako bati heldu ahal izango zaio”, azaldu zuen.\nEremu magnetiko horretan energia asko dago, eta era askotara agertzen da, hasi orbanetatik eta eguzki-ekaitzetaraino. Haren azterketa funtsezkoa da eguzki-jarduerak zuzenean eragiten diolako gure planetari, eta eremu magnetiko zehatz bat aztertzeko behar bezain hurbil dagoen zeruko objektu bakarra delako, CSICetik adierazi zuten.\n“Sunrise”-k eguzki-behatoki onenetako batzuen teknologia du, hala nola Suediako Eguzki Dorrea Palma uhartean edo Hinode satelitea. Horrez gain, irudiak ebazteko hobekuntzak, espektro ultramorean behatzeko aukera eta eguzki-eremu magnetikoaren bi dimentsioko mapa bat osorik lortu ahal izatea ere jaso zituen CSICek.\nBost eguneko lehen hegaldi horretan, “Sunrise”-k Norvegia eta Groenlandia zeharkatuko ditu Kanadako iparraldera iritsi arte, eta 2010eko abendurako edo urtarrilerako programatutako bigarren hegaldi batean, Hego poloaren inguruko ibilbidea osatuko du.\neguzki-orube eguzki-teleskopio eremu magnético-eu sundar


Aditu batek lapurtutako 2.000 eskutitz inguru berreskuratu dituzte\nAntza denez, artxibategietan lapurtutako eskutitz batzuk merkatuan salgai jartzen zituen errudunak, baina beste batzuk bere etxean gordetzen zituen.\nBi mila eskutitz historiko berreskuratu ditu Ertzaintzak, 157 Euskadikoak\n1604 eta 1895. urteen artean idatzitako 2.000 eskutitz prefilateliko inguru berreskuratu ditu Ertzaintzak, dokumentu horietan aditua den pertsona batek lapurtu ostean. Euskal artxibategietan ia 160 lapurtu zituen, eta gainontzekoak Espainiar Estatuan.\nEstefania Beltran de Heredia Segurtasun sailburuak ‘Gutunak’ izeneko polizia-operazioaren berri eman du ostegun honetan. Bere esanetan, “euskal ondare historikoaren parte diren dokumentu batzuk berreskuratu dira, eta eskutitz horiek egon behar ziren tokira eraman dira jada”.\nLapurtutako dokumentu horietatik, 157 euskal artxibategi publiko eta pribatukoak dira. Gainontzeko lapurretak Espainiako beste autonomia erkidegoetan egin zituen errudunak. Dokumentu horien artean daude, besteak beste, Felipe III.a eta Felipe IV.a erregeen hainbat gutun. Halaber, 1625ean, garai hartako Arabako Ahaldun Nagusiari igorritako eskutitza berreskuratu du Ertzaintzak. Beltran de Herediak nabarmendu duenez, dokumentu horriek “bakarrak” dira.\nIkerketa 2011. urtean hasi zen, Aranzazu Oregi Bergarako Udal artxibategiko arduraduna hainbat dokumentu prefilateliko lapurtu zituztela ohartu zenean. Hala, Udalean horren berri eman ostean, salaketa aurkeztu zuen Bergarako ertzain-etxean.\nSalaketa jarri ostean, Ertzaintzak ‘Gutunak’ izeneko polizia-operazioa abiatu zuen, erruduna identifikatzeko asmoz. Hala, laster batean ustezko lapurra harrapatu zuten: dokumentu horietan aditua den gizonezkoa.\nAntza denez, artxibategietan lapurtutako eskutitz batzuk merkatuan salgai jartzen zituen, baina beste batzuk bere etxean gordetzen zituen.\nIkerketan parte hartu duten ertzainek azaldu dutenez, lapurra harrapatzea ez zen zaila izan, segurtasun-kamerek grabatutako irudiek argi erakusten zutelako nor zen ustezko erruduna. Alabaina, dokumentuak berreskuratu zituztenean horien jatorria ziurtatzea izan zen zailtasun handiena. Dena dela, ikerketa zabalik jarraitzen du, oraindik 600 bat gutun falta direlako.\nKasu batzuetan, eskutitzek 400 euroko balioa izan zezaketen merkatuan, baina Eusko Jaurlaritzako Segurtasun sailburuak nabarmendu duenez, balio ekonomikoa baino askoz ere garrantzitsuagoa da ondare historikoarekin duen balioa.\nErruduna 2011. urtean atxilotu zuten arren, eta, ondoren, lapurreta delitua dela eta epaitu bazuten ere, ikerketa zabalik jarraitzen du oraindik. Arrazoi horregatik, Jaurlaritzak ez du polizia-operazio horren berri eman gaur arte.


Easo Politeknikoan eskaintzen diren zainketa ikasketak, A eredutik D eredura - Noticias - Hizkuntza Berdintasuna\nEaso Politeknikoan eskaintzen diren zainketa ikasketak, A eredutik D eredura\nLanbide Heziketako ikastetxea da Easo Politeknikoa eta hiru urtean egin dute eredu aldaketa. Aldaketaren jatorrian GFAk eta Kabiak euskararen alde hartutako neurriak daude, elkarlanaren bidez lortu baitute hizkuntza erakundearen zainketa politiken erdian kokatzea.\nLanbide Heziketako prestakuntza eskaintzen dute Donostiako Easo Politeknikoan eta, besteak beste, mendekotasuna duten pertsonen zaintzari buruzko ikasketak egin daitezke. Ikasketa horiek A ereduan izatetik, D eredukoak izatera pasa dira hiru urtean eta hori Gipuzkoako Foru Aldundiaren eta Kabiaren elkarlanari esker lortu dela esan daiteke. Bi erakunde horiek hizkuntza politika aktiboak bultzatu dituzte Kabian eta hizkuntzaren aldagaia zainketa politiken erdigunean kokatzea lortu dute. Hala, Kabiaren hizkuntza politika zein izan den ikusita, Easo Politeknikoak ere bere ikasketa eskaintza Kabiaren hizkuntza politika horretara egokitzea erabaki du.\nKabiako hainbat erabiltzailek dituzten beharren artean, euskaraz komunikatzekoa ere badutela ikusi zuten Kabiak eta Gipuzkoako Foru Aldundiak eta behar horiei erantzun integral bat ematen saiatu ziren. Argi ikusi zuten zaintzaileen kasuan ahozko trebetasunak lehenetsi behar zirela, horrela lortuko baitzuten pertsonengan oinarritutako kalitatezko zaintza zerbitzu integrala ziurtatzea, eta Kabiako langileen artean euskararen ezagutza sustatzeko apustu garbia egin zuten. Hala, erakundeak Gipuzkoan kudeatzen dituen 12 zaharren egoitzetako 116 zaintzaileei prestakuntza berezi bat eskaini zieten, ahozko ekoizpenean B2 maila eskura zezaten.\nEaso Politeknikoan zaintza ikasketak egiten dituzten ikasleentzat Kabian lan egitea da lan merkatura salto egiteko duten aukera potentzialetako bat eta horregatik da hain garrantzitsua, hain zuzen, Easo Politeknikoarentzat Kabiaren norabide berean arraun egitea. Aipatu bezala, gero eta beharrezkoagoa izango da euskarazko gutxieneko maila bat izatea Kabiak kudeatzen dituen egoitzetan lan egiteko, eta ikastetxean egin duten eredu aldaketarekin horixe da bermatu nahi dutena, ikasleek Kabiako eskakizun linguistikoei hobeto erantzuteko gai izatea.\nBideo honetan azaltzen dira Easo Politeknikoak A eredutik D eredura egin duen bilakaeraren ibilbidea eta hori egitearen arrazoiak.


Ukatutako bidaian, etsipenik ez - Bizkaiko Hitza\n2019, otsailak 01 Albisteak, Asteko Gaiak, Bizkaia, Gizartea 412\nEguzkia ezkutatu da itsasoak marraztutako zeru-mugan. Etxeetako argiak piztu, eta lantegiak hustu egin dira. Mugimendua nabari da kaleko isiltasunaren erdian. Pertsona isilen pausoak. Gauero, iluntasunaren babesean, beren helmugara iristeko ahalegina egiten duten pauso mutuak; horretarako, arantzaz jositako bidea zeharkatu behar badute ere.\nBehin barruan, zirkinik egin gabe eman behar dute gau bat edo bi iraun dezakeen bidaia; momien antzera: mutu, geldi. Behin Portsmouthera (Ingalaterra) iritsita, ezezaguna duten portutik isil gordeka egin behar dute ihes berriro ere. Astro guztiek bat egiten badute soilik dute ukatutako bidaia burutzeko aukera.\nMateok nekatu aurpegia du. “Atzo ozta-ozta ez nuen lortu; honengatik baino ez”, dio kafetegian jesarrita, eskuko atzamar lodi eta erakuslearen artean tarte milimetriko bat utzirik. Gau osoa kamioi batean ezkutatuta eman du, goizaldean ferryra sartu baino lehen egindako kontrolean Guardia Zibilak topatu duen arte. Nekatu aurpegia du, baina ez du irribarrea galdu: “Ez dut etsiko. Pertsona guztiek dute noizbait zortea, eta egunen baten niri tokatuko zait”.\nJona alboan du. Berak ez zuen hainbesteko zorterik izan atzo, baina, hala ere, argi du behin eta berriz saiatu egingo dela: “Gauero lau edo bost saialdi inguru egiten ditugu. Oso gogorra da, baina ez dugu beste aukerarik”. Lau hilabete inguru daramatzate Bilboko Portutik Portsmouthera doan ferryan ezkutuan sartu nahian. 25 eguberri baino ez badituzte ere, aspaldi utzi zituzten biek haien Albaniako etxeak helburu berberaren bila abiatzeko: Erresuma Batua. Herrialde anglosaxoiek ez die albaniarrei bisarik ematen, eta, beraz, era ilegalean baino ezin dira sartu. Bestalde, han senitartekoak dituzte biek, eta egina dute nola edo hala heltzeko hautua. Han, ahal beste lan egin eta etxera diru apur bat igortzeko esperantza dute.\n“Gure adineko albaniar guztiak, herrialdetik kanpo bizi dira”, baieztatu du Mateok. Berak 18 urterekin utzi zuen jaioterria, eta, Londresen hiru urte lanean eman ostean, paperik ez izateagatik deportatu zuten. Orain, itzultzea baino ez du buruan. “Gure herrian ez dago lanik, ez dirurik, ezta aukerarik ere; ustelkeria da nagusi”. Azaldu dutenez, ikasketak ez dira lanpostu bat lortzeko berme, nahierara kontratatzen baitute jendea, entxufez. Horrez gain, lanbidearteko gutxieneko soldata 280 euro inguru da, baina produktuek hemen duten prezio bertsua dute; lanaldi amaiezinak izan arren, nola edo hala irautera kondenatuta daude han gazteak.\n“Esklaboak gara; lan asko egin arren, oso diru gutxi irabazten dugu. Gure familiak laguntzea da gure helburu bakarra, kanpoan lan egitea eta diru pixka bat bidali ahal izatea; Erresuma Batuan, senitartekoei esker, badakigu zeozer topatuko dugula eta etorkizun bat eraikitzeko aukera izan dezakegula”, erantsi du Jonak.\nMomentu horretan, Erza sartu da kafetegian. Bera ere ferryan sartzeko helburuarekin etorri zen Zierbenara, baina bere kideek ez bezala, etsitzea erabaki du. “Saiatzeari utzi diot. Londresen nituen senitartekoek alde egin dute, eta, beraz, errealitate berdina dut han eta hemen”. Zazpi hilabete eman zituen Erzak kanpin denda batean lo egiten, eta, orain, Santurtzin bizi da, laguntzera hurbildu diren pertsonetako batekin. Lan bila dabil, baina paperik ez izateak muga asko jartzen dizkiola aitortu du, eta alokairu bat topatzea ere ezinezkoa dela dio: “Nik hemen bizi nahi dut, lan egin; baina paperik gabe, ia ezinezkoa da”.\nBizi bainoago, bizirik iraun\nErzak 2013an utzi zuen Albania, 18 urterekin, eta, geroztik, Europa erdia ezagutu du. Hiru urte eman zituen Frantzian, eta, han egonik, birritan lortu zuen Londresera heltzea; baina deportatu egin zuten. Ostera Alemanian, Belgikan eta Herbehereetan ibili izan da, betiere Erresuma Batura ailegatzeko esperantzarekin. “Lagun batzuek esan zidaten hemendik erraza zela Erresuma Batura heltzea. Hortaz, autobus bat hartu eta saiatzea erabaki nuen”.\n“Harresia eraiki zutenean, baina, dena aldatu zen”, azaldu du. Orain, “ia ezinezkoa” omen da ferryan sartzea: “Polizia gehiago daude, txakurrak, kamioi guztiak berrikusi egiten dituzte…”. Hala ere, Erzak adierazi du behin Portsmoutheraino iritsi zela: “Kamioian ezkutatu, eta ferryan sartzea lortu nuen. Zoritxarrez, ez nengoen ondo prestatuta; hotz ikaragarria pasatu nuen itsasontzian, eta ez nuen jateko ezer”. Portsmoutheko portura heltzean, gaua izan arte itxaron zuen, eta, kamioitik irtetean, korrika egiteko indarrik ez zuela ikusi zuen. “Portutik ezkutuan atera behar nintzen, baina ezin nituen hankak mugitu ere egin; pentsa, lau gau neramatzan ia jan eta lo egin barik, kamioi batean uzkurtuta, geldi. Hango poliziek, harrapatu, eta hona bidali ninduten berriz ere”, esan du, triste.\nMateok dioenez, hilean 100 edo 200 eurorekin irauten dute; familiek bidaltzen diotenarekin edota urteetan zehar aurreztutakoarekin. Gauak lorik egin gabe ematen dituztenez, goizean deskantsatu egiten dute, eta arratsaldean, Santurtzi aldera joaten dira erosketaren bat egiteko edota kafetegiren batean sartu eta mobila kargatu eta berotzeko aukera izateko. “Saltxitxak baino ez ditugu jaten”, aitortu du Jonak. Kanpin dendan bizitzea “latza” dela diote hirurek; “hotz handia” jasaten dela: “Minimoa baino ez dugu, baldintzak muturrekoak dira, eta egunean zehar ez dugu inongo egitekorik”.\nZenbait migrantek harresia igaro nahian hankak eta besoak apurtu dituztela jakinarazi dute. Ferryra sartu nahian Guardia Zibilak harrapatzen dituenean, atxilotu egiten dituztela, eta bitartean “harrokeriaz” denetarik esaten dietela, “umiliatu” egiten dituztela eta “markarik utzi gabe” jo ere egiten dituztela: “Garai batean, haietako batek pistola ere ateratzen zuen”, kexatu da Erza.\nGau osoa kalean bustita eman ostean, dendara itzultzean ezin dira berotu ere egin, diotenez, sua eginez gero Poliziarekin arazoak izan ditzaketelako. Izan ere, Poliziak hainbat aldiz hustu zuen Zierbenan zegoen kanpalekua.\n“Jada ez dago kanpalekurik”, errepikatu du behin eta berriro Merce Puig Zierbenako Harrera Sareko kideak. Elkarrizketa hasi baino lehen ere, hainbat aldiz errepikatu du. “Garrantzitsua da esatea, jendeak eta zenbait hedabidek gezur asko zabaldu baitituzte horren inguruan”, salatu du. Kanpalekurik ez dagoela dio, eta portuaren inguruko bazterretan sakabanatuta lo egiten dutela migranteek. “Egia da lehen kanpaleku bat zegoela, baina Poliziak behin eta berriro hustu egiten zuen, eta horregatik daude orain sakabanatuta”. Taldetxoak egiten dituztela azaldu du; “gehienez, lau edo bostekoak”.\nPoliziak migranteei egiten dien lehenengo gauza pasaportea kentzea dela dio Puigek, itzultzera behartzeko. “Batez beste 22 urte dituzten gazteak dira, profil guztietakoak daude, askok ikasketak dituzte, baina ez etorkizunik. Hori dela eta, senitartekoren bat badute beste aldean, hil arte saiatuko dira ferryan sartzen; oso kementsuak dira, eta ez dute galtzeko ezer”.\nHiru migratzaileen alboan jesarrita dago Puig. Berak elkartu ditu kafetegian, eta isilune luze baten ostean hartu du hitza. Aspalditik ezagutzen ditu, ferryra sartzeko asmoarekin heltzen diren pertsonak bere bizitzaren muin bihurtu baitira. “Frantzian Calaiseko kanpalekua hustu zutenean hasi zen guztia, 2016ko abenduan”, hasi da azaltzen Puig. “Han, 10.000 pertsona inguru bizi ziren: migranteak, errefuxiatuak, leku guztietatik etorritako jendea”.\n“Gauza da pentsatzen zutela hura hustuta jendea desagertu egingo zela… Pertsona horiek, ordea, Europan zehar bidaiatzen hasi ziren, betiere Erresuma Batura iristeko modu baten bila”. Hala, migrante horietako asko Bilboko Portura heltzen hasi ziren 2017ko apirilean. “Orain, batik bat, Albaniatik datorren jendearekin egiten dugu lan, baina hasieran denetarik zegoen: kurduak, siriarrak, afganiarrak… hasieran kurduekin hasi ginen harremanetan, arropa eramaten edota jateko zerbait eskaintzen”, erantsi du Puigek.\nDenborak aurrera egin ahala, hotza ere heldu zen. “Astero jatordu bero bat prestatzen hasi ginen, eta, gutxinaka, hiru egitea lortu dugu, betiere jendearen elkartasunari eta eskuzabaltasunari esker”. Antolatu egin zirela azaldu du, jatorduez gain bestelako laguntza ere eskaini ahal izateko: kafea, dendak, lege babesa… “Besteak beste, toki bat lortu dugu, eta, hor, dutxatu eta, gau batez bada ere, ohean lo egiteko aukera dute”. Ongi Etorri Errefuxiatuak elkarteko jendeari eta norbanako askoren parte hartzeari esker, pertsona horien bizitza latza “leuntzen” saiatzen direla plazaratu du Puigek.\n“Arazo guztien erdigunean”\nOrain gaia nahiko baretuta badago ere, haserre agertu da Puig, batez ere udan zabaldutako “gezurrekin”, baita administrazioek erakutsitako jarrerarekin ere: “Herritarron elkartasunari esker soilik lortu dugu pertsona hauei laguntza ematea; instituzioek ez dute ezer egin”. Gainera, “demagogia asko” ere egon dela kritikatu du: “Pertsonak dira, eta, noski, denetarik dago”.\n“Kriminalizatzen saiatu dira behin eta berriro, jendeari beldurra sartzen; arazo guztien erdigunean jarri dituzte, eta arazo moduan izendatu dituzte beti”, kexatu da. “Arazo itzela, 50 pertsona ferryan beste toki batera joatea eragingo dutenak. Erotuta gaude?”, galdegin du Puigek. “Ferrya joaten bada, haiek ere atzetik joango dira, behar den tokira”, adierazi du. “Harresi bat egin zuten orduan, guztion diruarekin eraikitakoa”.\nAzaldu duenez, 300.000 eta 500.000 euro inguru gastatu dituzte harresi bat altxatzeko eta segurtasuna indartzeko. “Eta zenbat gastatu dute pertsonen ongizatean? Euro bat ere ez. Kontra egiteko nahi adina diru dago, baina jendea laguntzeko zentimo bat ere ez; lotsagarria da”, nabarmendu du, suminduta. Pertsona migranteentzat “trabak” baino ez daudela deritzo. “Berdin egin dute mafien argudioarekin. Zeinek ordaintzen dio mafia bati kalean botata bizitzeko? Hirugarren batek emandakoari esker bizirik irauteko?”. Migranteak etorkizun baten bila datozela gogoratu, eta ironia erabili du: “Ez al gara kezkatuta agertzen gure gazte ekintzaileak atzerrira alde egin behar dutelako? Ba, hauek berdin egiten dute; arazo bakarra da beste herritartasun bat dutela”.


Tripolira, tranpaz jositako gurdibidean | Mundua | Berria\nTripolira, tranpaz jositako gurdibidean\n'Garaipenerako autobidea' behar zuena, Nalutetik Tripolirako errepidea, tranpaz jositako gurdibidea ari da bilakatzen. Eta Gaddafi erori osteko egoerak ere kezkatzen ditu libiarrak: «Zeinek hartuko du agintea?».\nLibiar matxinoak, hiru koloreko bandera daraman ibilgailuan, Nalutetik Tripolira bidean. KARLOS ZURUTUZA\n2011ko abuztuak 26 - Nalut\nGogoan duzu Gaddafirekin xakean aritu zen gizon hura? Bada, tiranoaren dei bat jaso duela esan du telebistan», dio Kemal Azad nalutiarrak. Irakasle ohi honek Gaddafi erbestean zegoela uste zuen atzo arte. Edonola, benetan non dagoen «amerikarrek baino ez dakite», hemengo askoren ustetan. «Entzun duzu lau kazetari haien bahiketarena? Zawiya inguruan izan omen da». Astelehenean hemendik igaro ziren lau italiar haietaz ari da Azad.\nBeste ehunka nazioarteko erreportari bezala, Nalutera iritsi eta bertako norbait kontratatu zuen Italiako taldeak. Tripolirantz jo nahi zuten, «berehala». Hiru orduko txangoa 500 dolarretan dago egun. Batzuk garestiago ordaindu dute dagoeneko. CNNren albisteen arabera, kazetariok bahitu eta jipoitu ditu errepide alboan gordeta zegoen talde batek. Askatu dituzte, baina gidaria, libiarra, bertan hil zuten, tiro batez.\n«Kazetari andana hura autoetan sartzen ikusi nuenean oso harrituta gelditu nintzen. Jendeak uste al du hau amaituta dagoela?», zioen Juma Khanek. Gerlaria ziur dago kazetari gehiago sartuko direla arazotan datozen egunetan.\n«Telebistak hori dauka, itzela da kateen arteko lehia norberak bere erreportaria Tripolin izatearren. Bost axola hortik kanpo gertatzen denak», dio Marc Herman erreportari estatubatuarrak. Berak ere «hitz pare bat» trukatu zituen italiarrekin auto hartan sartu aurretik.\nDuela bi eguneko entusiasmoa apaltzen ari da gerlari nahiz erreportarien artean. Garaipenerako autobidea zena, antza, tranpaz jositako gurdi-bide bilakatu da azken orduotan. Sniper hitza gero eta maizago entzuten da, baina frankotiratzaile gutxi batzuk ez bide dira mehatxu bakarrak Tripolirako bidean: «Gaddafiren jarraitzaileek ez dituzte armak berehala utziko». Hamid Azabi gerlari komandanteak azaldu dio BERRIAri. «Denok ezagutzen dugu elkar Libian, badakigu bizilaguna gerraren zein aldetan zegoen. Batzuek borrokatzea dute irtenbide bakarra, jakin baitakite nekez aterako direla bizirik bestela».\n«Datorren astean Kabulen egon behar dut, beraz, astebeterako baino ez naiz etorri», dio Joao Soaresek, Brasilgo Global TVko kazetariak. Irango Press TV kateko Rene Marchandek, ordea, oso bestelako ikuspegia dauka: «Askok berehala bukatuko dela uste dute, baina beldur naiz honek luzeegi ez ote duen joko. Oker egotea espero dut, baina baliteke Tripoli Bagdad bezalako infernua bilakatzea», dio kameralariak.\nAhmed Wahid nalutiarra bat dator, baina xehetasunekin. «Tripoli mendean hartu ondoren sortuko da iskanbila. Zeinek hartuko du Libiako agintea Gaddafirekin bukatu ostean? Bengaziko jendeak? Gaddafiren aldeko eta kontrakoen artekoa baino askoz ere zaharragoa da libiarron ondoeza», dio Wahidek, Ramadan bukaerako azken otoitzari ekin aurretik. Baraua hautsi bezain laster, Tripolirainoko bidea astuna izango da berriz. Gaur ere bai.\nBolsonarori «erailketa masiboa» egoztea proposatu du Senatuak\nIkerketa batzorde batek, behin-behineko txostenean, ondorioztatu du Brasilgo presidentea gizateriaren kontrako krimenen erantzule dela, pandemiaren aurrean «arduragabe» jokatzeagatik\nBaliteke AUKUSek urpeko nuklearrak lortzeko lasterketa abiatzea, IAEAren ustetan\nRafael Grossi Energia Atomikoaren Nazioarteko Agentziako zuzendari orokorrak ohartarazi du litekeena dela «beste herrialde batzuek Australiaren adibideari» jarraitzea.


1. Heziketa eta InFormazio kanpainak\n2. Jaiotzen garenetik hil arte ematen den prozesua.Haur, gazte zein helduei zuzendutako heziketa-programak garatzenditugu arazin, Atik Zra. Araziren Zerbitzuak: - Hartzailearen beharren azterketa pertsonalizatua. - Neurrira sortutako material didaktikoak. - Eragileen arteko koordinazioa, kalitatezko kudeaketa sisteman oinarrituz. - Asebetetze-mailaren bermea, etengabeko ebaluaketaren bitartez. - Proiektuaren komunikazioa. - Disziplina anitzeko hezitzaile taldea. - Aholkularitza estrategikoa eta puntako baliabideak. - 14 urteko esperientzia.\n3. Heziketa eta inFormazio kanpainak 1 Unitate didaktikoak eta heziketa-programak 2 Kontzientziazio eta sentsibilizazio kanpainak 3 Ekitaldi ludiko-didaktikoak. 4 Ikastaroak: on-line, presentzialak. Heziketa eta inFormazioa kanpainak\n4. 1 Unitate didaktikoak eta heziketa-programak IDEIAK... Arazik garatutako proiektuak: Ondare naturala eta kulturala ezagutzera Algorri Interpreazio Zentroaren eskaintza didaktikoa ematea ezinbestekoa da hura zaindu eta babestu ahal izateko. Ekainberriren eskaintza didaktikoa Askizu Ingurugiro Eskolaren eskaintza didaktikoa ...BOROBILTZEN Zarauzko Arte eta Historia Museoaren eskaintza didaktikoa Eskolako kurrikuloarekin bat datozen Cristóbal Balenciaga Museoaren eskaintza edukiak garatzen ditu arazik, ikasleen didaktikoa adinari egokitutako azalpenak eta material Zumaia Ezagutzen, Orio Ezagutzen eta Zarautz erakargarriak erabiliz. ezagutzen. Kudeatzen ditugun zentroetan, edo Eskolako Agenda 21 Urola Kostan eta Debabarrenan ikasgelara bertaratuz, ikasleen arreta pizteko ekintza partehartzaileak antolatzen Klik eta klik ditugu, etorkizuneko hiritarrak hezteko Menoscaren Bila helburuarekin. Zarautz zure eskuetan Heziketa eta inFormazioa kanpainak\n5. EKAINBER 1 Unitate didaktikoak eta heziketa-programakRIMuseoa Ekain haitzuloaren erreplikan euskal historiaurrea ezagutzeko aukera zabaltzen da, labar-artearen berri ematen duten bisita gidatuak eta material didaktikoen bitartez. Araziren eskaintza: • Bi orduko iraupena duten ekintzak aukeran, erreplikara bisita, erakusketa gela eta tailerra uztartuz. • Haur Hezkuntzatik goi ikasketak bitarteko eskaintza didaktikoa. • Historiaurreko bizimoduaren inguruko hausnarketa. Heziketa eta inFormazioa kanpainak\n6. ALGORRI 1 Unitate didaktikoak eta heziketa-programakInterpetazio Zentroa Zumaiako baliabide naturalak ezagutzera emateko helburuarekin, Biotopo Babestua den flyscha eta Europar Batasuneko Garrantzizko Lekua den Urola itsasadarra lantzen dira. Araziren eskaintza: • Goiz edo egun osoko programak neurrira zehazteko aukera: zentroko bisita, oinezko ibilbidea, itsasontziko ibilbidea eta tailerra konbinatuz. • 6-18 urte bitarteko heziketa ziklo bakoitzari egokitutako azalpenak eta materialak. • 3 gai lantzeko aukera: geologia, ekosistemak eta biodibertsitatea, edukiak bertatik bertara antzemanez. Heziketa eta inFormazioa kanpainak\n7. CRISTOBAL 1 Unitate didaktikoak eta heziketa-programakBALENCIAGAmuseoa Cristobal Balenciaga modako maisua ezagutzearekin batera, oihalak, patroiak eta joskintzaren bestelako ezaugarriak azaltzen dituzten programa didaktikoak eskaintzen dira, Getarian kokatuta dagoen museo esanguratsuan. Araziren eskaintza: • Museoaren eskaintza didaktikoak historia, geometria, arte plastikoak eta literatura lantzeko aukera eskaintzen du. • Haur Hezkuntza, Lehen Hezkuntza zein Derrigorrezko Bigarren Hezkuntzako ikasleei zuzendutako jarduera didaktikoak. Heziketa eta inFormazioa kanpainak\n8. ASKIZU 1 Unitate didaktikoak eta heziketa-programakIngurugiro Eskola Getaria eta bere inguruak arrantzaren mundua bertatik bertara ezagutzeko aukera ezinhobea eskaintzen du. Askizu Ingurugiro Eskolan itsasoko bizidunak eta arrantza iraunkorra ezagutzeaz gain, herri arrantzale batean murgiltzeko egonaldiak antolatzen ditugu. Araziren eskaintza: • 3-18 urte bitarteko haurrei egokitutako eskaintza didaktikoa. • Egun 1, 2 edo 3 egunetako egonaldiak. • Getaria, Zarautz eta Zumaiako baliabideak uztartzen dituzten egitarau pertsonalizatuak. Heziketa eta inFormazioa kanpainak\n9. ZARAUZKO ARTE 1 Unitate didaktikoak eta heziketa-programakETA HISTORIAMuseoa Zarauzko ondare historikoa aurkezteko modu berritzaileak hartzailearen eskura jartzen ditugu, Santa Maria la Real Monumentu eta Arkeologia Multzoa Zarauzko eraikin esanguratsuenekin batera ezagutzera emateko helburuarekin. Araziren eskaintza: • Bigarren Hezkuntzako ikasleei egokitutako eskaintza didaktikoa. • e-learning eta m-learning teknologiak. • Euskal Herrriko Unibertsitatearekin elkarlana. Heziketa eta inFormazioa kanpainak\n10. ESKOLA 1 Unitate didaktikoak eta heziketa-programakAGENDA 21 Ikasleekin elkarlanean, gai zehatz baten inguruko diagnostikoa eta ekintza plana garatzen da. Herriaren egoera hobetzeko proposamenak ez ohiko udalbatzarrean aurkeztuko dira. Araziren eskaintza: • Irakasleei eskainitako formazioa, eta ikasturtean zehar aholularitza zerbitzua. • Ikasleen adinari egokitutako material erakargarri eta ulerterrazak. Saio teoriko eta praktikoak burutzeko fitxak eta gidaliburua. • Proiektuaren koordinazioa, komunikazioa eta balorazioa. Heziketa eta inFormazioa kanpainak\n11. ZARAUTZ 1 Unitate didaktikoak eta heziketa-programakEZAGUTZEN Zarauzko ondare kulturala eta naturala ezagutzera emateko jarduera ezberdinen bitartez, ikasleek udalerriaren ezagutza sakona bereganatuko dute heziketa zikloetan zehar. Araziren eskaintza: • Lehen Hezkuntzako haurrei egokitutako eskaintza didaktikoa. • Udalerriaren garapen historikoa ulertarazteko saioak, talde-lanean burutu beharreko erronkak proposatuz. • Zarauzko baliabide naturalak bertatik bertara ezagutzeko irteera gidatuak. Heziketa eta inFormazioa kanpainak\n12. ORIO 1 Unitate didaktikoak eta heziketa-programakEZAGUTZEN Orioko udalerriak izan duen garapen historikoa azaltzeko jarduerak antolatzen ditugu, ingurumenaren gaineko inpaktua kontuan hartuz. Ikasleek gizakiak eragin dituen aldaketak eta horien ondorioen inguruko hausnarketa egingo dute. Araziren eskaintza: • Lehen Hezkuntzako haurrei egokitutako eskaintza didaktikoa. • Historian zeharreko bidaia egiteko jolas partehatzailea, udalerriko puntu esanguratsuenak ezagutzera emanez. • Argazki zaharrak eta berriak alderatuz, gizakiak inguruaren gainean sortu duen inpaktua aztertuko da garapen iraunkorrerako bidean irtenbideak proposatuz. Heziketa eta inFormazioa kanpainak\n13. ZUMAIA 1 Unitate didaktikoak eta heziketa-programakEZAGUTZEN Zumaia ezagutzen Zumaiak dituen baliabideak balioan jarri eta ikasleei ezagutzera emateko jarduerak proposatzen dira, udalerriaren inguruko hausnarketa sakona eginez. Herritarron bizi kalitatea eta ingurugiroaren zaintza bateragarriak izateko proposamenak aztertuko dira, etorkizunari begira irtenbide iraunkorrak bilatuz. Araziren eskaintza: • Herriaren bilakaera historikoaren azterketa argazki zahar eta berrien arteko alderaketa eginez. • Artearekin loturiko baliabideen aurkezpena, saio teoriko eta irteera gidatuaren bitartez. • Ontzigintzaren aurkezpena, ontziolara bisita gidatua barneratuz. Heziketa eta inFormazioa kanpainak\n14. Kontzientziazio eta2 sentsibilizazio kanpainak IDEIAK... Arazik garatutako proiektuak: Hondakinen prebentziorako ingurumen- Gure gizarteak dituen erronkei aurre heziketa kanpaina egiteko herritarren partehartzea Gabonetako apaingarri iraunkorrak ezinbestekoa da. Zarataren inguruko sentsibilizazio kanpaina ...BOROBILTZEN Bulego Berdea Aztarna Ekologikoa Herritarrok informazioan oinarritutako Aste Berdea iritzia izateko tresnak garatzen ditugu Mugikortasun Iraunkorraren Astea arazin, ikuspuntu ezberdinak barneratuz eta hartzailearen beharretara egokituz. Natur Txokoa Arizmendi Mintegia Bezeroarekin elkarlanean finkatutako Bide-heziketaren inguruko kanpaina helburuak lortzeko aholkularitza estrategikoa eskaintzen dugu, eragileen “Kalean, etxean bezala” kanpaina asebetetze maila bermatuz. Heziketa eta inFormazioa kanpainak\n15. HONDAKINENPREBENTZIORAK 2 Kontzienziazio eta sentsibilizazio kanpainakO KANPAINA Ikasleek urrezko hiru arauak barneratzeko asmoarekin egun osoko egitaraua antolatzen dugu. Hondakinen murrizketa, berrerabilpena eta birziklapena modu sakon eta ulerterrazean lantzeko materialak eta jolasak garatzen ditugu. Araziren eskaintza: • Hondakinen sorrera eta kudeaketaren inguruko aurkezpena. • Eguneroko bizitzan ohitura onak bereganatzeko jolas partehartzailea: “Kutsidazu bidea”. Heziketa eta inFormazioa kanpainak\n16. GABONETAKOAPAINGARRI 2 Kontzienziazio eta sentsibilizazio kanpainakIRAUNKORRAK Hitzetatik ekintzetara pasatzeko helburuarekin Udala eta ikastetxeen arteko elkarlana burutu da. Gabonetan, herriko apaingarri iraunkorrak sortu dira baliabideen erabilera arduratsua eta energi-kontsumoarenmurrizketa bermatuz. Araziren eskaintza: • Testuingurua ulertarazteko saio teorikoa: baliabideen erabilera arduratsua eta energi- kontsumoaren inguruko hausnarketa. • Barrurako zein kanporako apaingarriak sortzeko gidoia eta ereduak, tailerrak neurrira zehazteko aukera emanez. • Proiektuaren garapenean zehar aholkularitza teknikoa. Heziketa eta inFormazioa kanpainak\n17. AZTARNAEKOLOGIKOA 2 Kontzienziazio eta sentsibilizazio kanpainak Aztarna ekologikoak gure bizimoduak sortzen duen inpaktuaren neurria ematen digu, Lurra planetaren ahalmenarekin alderatzeko aukera eskainiz. Horrela, garapen iraunkorraren bidean zein puntutan gauden jakin dezakegu, herritarrak sentsibilizatzeko tresna eraginkorra izanez. Araziren eskaintza: • Aztarna ekologikoaren kalkulua. • Aztarna ekologikoa ezagutzera emateko kanpaina: web gunea, erakusketa, tailer didaktikoa, informazio-puntua, etab. • Iraunkortasun adierazleen kalkulua eta komunikazioa. Heziketa eta inFormazioa kanpainak\n18. ZARATARENINGURUKO 2 Kontzienziazio eta sentsibilizazio kanpainakSENTSIBILIZAZIOKANPAINA Herritarrak zarataren inguruan sentsibilizatuz, herriaren egoera hobetzeko helburua duen kanpaina garatzeko aukera ematen dugu. Araziren eskaintza: • Informazio euskarriak: kartelak, irrati zein telebistako iragarkiak, web bidezko promozioa. • Adituekin elkarlanean antolaturiko hitzaldiak eta erakusketa ibiltaria. • Informazio-puntua: hezitzaileen laguntzarekin, herritarrek identifikatutako puntu beltzak, eta haiei irtenbidea emateko proposamenak jasotzekoaukera ematen dugu, herritarren partehartzea bultzatuz. Heziketa eta inFormazioa kanpainak\n19. ASTE BERDEA 2 Kontzienziazio eta sentsibilizazio kanpainak Ekainaren 5ean ospatzen den Ingurumenaren Nazioarteko Egunarekin bat eginez, herritarren partehartzea sustatzeko kanpainak antolatzen ditugu. Araziren eskaintza: • Zure neurrira diseinatutako egitaraua zehazteko aholkularitza estrategikoa eskaintzen dugu. • Kanpaina aurrera eramateko lan taldea, hasieratik amaierara ekintzak definitu, sortu, promozionatu eta garatzeko ahalmena eskainiz. • Kanpainaren zehaztapen guztiak jasoko dituen txostenaren aurkezpena. Heziketa eta inFormazioa kanpainak\n20. MUGIKORTASUNIRAUNKORRARE 2 Kontzienziazio eta sentsibilizazio kanpainakN ASTEA Irailaren 21eko “Kotxerik gabeko eguna” ospakizunarekin batera, mugikortasun iraunkorraren aldeko jarrerak indartzeko jarduera ugari eskaintzen ditugu. Araziren eskaintza: • Zure neurrira diseinatutako egitaraua zehazteko aholkularitza estrategikoa eskaintzen dugu, hainbat ekintza eskainiz: oinezko irteera, bizikleta martxa, informazio-puntua, eguzki-kotxeak eraikitzeko tailerra, etab. • Kanpaina aurrera eramateko lan taldea, hasieratik amaierara ekintzak definitu, sortu eta garatzeko ahalmena eskainiz. • Kanpainaren zehaztapen guztiak jasoko dituen txostenaren aurkezpena. Heziketa eta inFormazioa kanpainak\n21. Ekitaldi ludiko-3 didaktikoak Arazik garatutako proiektuak: IDEIAK... 2.0. Jardunaldiak: “Eragiogun kulturari” Eredua ematea irakasteko modu bikaina da. Algorriko jolas didaktikoa Sagardoetxea Museoko jolas didaktikoa Bigarren eskuko azoka ...BOROBILTZEN Erromatarren jardunaldiak Ekitaldiak antolatzeko orduan, Kobazuloaren eguna ikuspuntu ludikoa eta didaktikoa Zumaia naturaz blai! barneratzen duten egitarauak sortzen Berrerabilpen tailerra ditugu. Esperientziaren bitartez, ezagutzak eta bizipenak uztartzen Zarauzko Triatloia ditugu, pausu txikiak baina Zarautz Art eraginkorrak emateko helburuarekin. Zuhaitz eguna Heziketa eta inFormazioa kanpainak\n22. ZUAHITZ EGUNA 3 Ekitaldi ludiko-didaktikoak Zuhaitz eguna antolatzeko aholkularitza eskaintzen dugu udalerri bakoitzaren beharretara egokitutako egitarauak prestatuz. Arazik ekintzak definitu, sortu, garatu eta komunikatzeko aukera eskaintzen du, zerbitzu integrala bermatuz. Araziren eskaintza: • Zuhaitz landaketa, parte-hartzaileei zuzendutako dinamika partehartzailearen bitartez. • Landare inbaditzaileen inguruko irteera gidatua, bertako landaretza eta espezie arrotzen ezaugarriak azalduz. • Ekitaldiaren promozioa eta koordinazioa. Heziketa eta inFormazioa kanpainak\n23. BIGARRENESKUKO AZOKA 3 Ekitaldi ludiko-didaktikoak Kontsumo arduratsuaren aldeko ekintza praktikoak bultzatuz, herritarren partehartzearekin antolaturiko azokak antolatzen ditugu. Azoka hauen helburu nagusia produktuak berrerabiltzea da, baliabideen erabilera arduratsua bultzatuz. Araziren eskaintza: • Egitasmoa ezagutzera emateko komunikazio-kanpaina: web, sare sozial, kartel, eskuorri, prentsa ohar edo bestelako euskarrien bitartez. • Biztanleek salgai jarri nahi dituzten produktuak jaso, sailkatu eta salgai jartzeko lan taldea osatzen dugu, azokak antolatuz eta garatuz. Heziketa eta inFormazioa kanpainak\n24. ERROMATARJARDUNALDIAK 3 Ekitaldi ludiko-didaktikoak Euskal Herrian dagoen erromatar garaiko aztarnategi arkeologiko garrantzitsuenetariko bat Zarautzen aurkitzen da. Erromatar Jardunaldiak aurkikuntza hori gizarteari ezagutzera emateko sortu ziren. Araziren eskaintza: • Ekintzen definizioa eta garapena: Barduliar tribuaren antzezlana, erromatar garaiko jokoak, su eta ehiza tailerrak, eta arkume errearen dastaketa. • Egitarauaren promozioa eta koordinazioa. Heziketa eta inFormazioa kanpainak\n25. KOBAZULOENEGUNA 3 Ekitaldi ludiko-didaktikoak Ekainek gordetzen duen lurrazpiko altxor paregabea deskubritzeko aukera emanez, jarduera bereziak antolatzen dira martxoko lehenengo igandean. Araziren eskaintza: • Erreplikako bisita gidatua. • Paleolito garaiko ehiza-tekniken inguruko erakustaldia. • Arantzazuko Santutegia Hotelean asteburuko alojamendua eta Mugarik Gabeko Lurpea osatzen duten zortzi kobak ikusteko sarreren zozketa. Heziketa eta inFormazioa kanpainak\n26. ZUMAIANATURAZ BLAI! 3 Ekitaldi ludiko-didaktikoak Zumaiako natur baliabideak ezagutzera emateko asmoarekin, herritarren partehartzea bultzatzeko lehiaketa antolatu dugu. Araziren eskaintza: • Baliabide naturalen aurkezpena, euskarrien bitartez. • Lehiaketaren kudeaketa, itsasontziko bidaiak zozketatuz irabazleen artean. Heziketa eta inFormazioa kanpainak\n27. ZARAUTZ ART 3 Ekitaldi ludiko-didaktikoak Zarautz Artista askoren jaioterria eta bizilekua da. Zarauzko Arte eta Historia Museoak, artista horien lana herritarrei hurbiltzeko Zarautz Art izeneko ekimena bultzatzen du. Araziren eskaintza: • Artistek beraien arteko loturak eta elkarlanak sustatzeko ekimenaren definizioa eta antolaketa: herritarrei sormenaren prozesua zuzenean azaldu eta arte lanetan pate hartzeko aukera luzatzen zaie. Heziketa eta inFormazioa kanpainak\n28. Ikastaroak: on-4 line eta presentzialak. IDEIAK... Arazik garatutako proiektuak: Herritarrei zuzendutako ikastaroak: Bizimodua aldatuz doa eta egoera 5. edukiontzia. berrien aurrean aurkitzen gara etengabe. Irakasleei zuzendutako ikastaroak: garapen iraunkorra. ...BOROBILTZEN Ekintzaileei zuzendutako ikastaroak: Trebezi berriak garatzeko beharrean ingurumena. gaude, eta arazik formazio Enpresari zuzendutako ikastaroak: sare pertsonalizatua eskaintzen du hobekien sozialak. egokituko zaizkizun baliabideak erabiliz. Sektoreka diseinatutako ikastaroetan eduki teoriko eta praktikoak uztartzen dira, on-line edo harreman zuzenaren bidez, hitzetatik ekintzetara pasatzeko helburuarekin. Heziketa eta inFormazioa kanpainak\n29. Nerea Ibáñ ezHeziketa proiektuen arduradunaARAZI IKT S.L.Bizkaia 11, 20800 Zarautz943833641/ 676835446arazi@arazi-ikt.comwww.arazi-ikt.com


2020-05-11 - Busturialdeko Hitza : Busturialdeko Hitza\nBermeoko EH Bilduk COVID-19aren ondorioei aurre egiteko elkarlanerako proposamena luzatu dio udal gobernuari\nLarrialdirako mahai bat martxan jartzea "beharrezkoa" dela uste dute, "informazioa elkartrukatzeko eta hartuko diren erabakietan parte hartu ahal izateko".\nHamabost kasu berri antzeman dituzte asteburuan, Busturialdean\nGuztira, eskualdean, 350 dira koronabirusaren proban positibo eman dutenak. Halaber, bihar Erizaintzaren Nazioarteko Eguna dela eta, euren lana eskertu du osasun sailak.\nNeurri malguagoak, baina ez espero bestekoak\nJaurlaritzak lehenengo faserako hartutako neurriak argitaratu ditu. Zapatuan iragarritako neurrietan zenbait aldaketa izan dira; besteak beste, herri barruan mugitzeko kilometro bateko muga kendu dute.\nBidebusa erabiltzeko neurriak hartu ditu udalak\nBizkaibus ere, zerbitzu denak berreskuratzen hasiko da apurka-apurka. Autobusen gehieneko edukiera % 30 izatetik % 50 izatera igoko da. Hala ere, segurtasun neurriak mantenduko dira.\nHezkuntzari sailaren erabakiak ikasleen osasuna arriskuan jartzen duela salatu dute sindikatutik, eta "arduragabekeriaz" jokatzea leporatu diote.\nLangileen ordezkariekin landu gabeko plana egitea leporatu diote sindikatuek Hezkuntza sailariBatxillergoko eta Lanbide Heziketako zenbait ikasle maiatzaren 18an bueltatuko dira ikasgeletara


Toki entitateek aldeko txostena egin diote Nafarroako aurrekontuen aurreproiektuari, zeinetan Transferentzia arrunten funtsa %4,5 handitu baita – Nafarroako Udal eta Kontzejuen Federazioa\nToki entitateek Toki Araubideko Foru Batzordean dituzten ordezkariek, joan den urriaren 29an egin bilkuran, aldeko txostena egin diote Nafarroako 2019ko aurrekontu orokorren aurreproiektuari. Horretaz gain, honako honi ere egin diote aldeko txostena: hutsik dauden etxebizitzen erregistroa arautzen duen dekretuaren proiektuari, desfibriladoreak paratzeko beste bati eta ogasunari buruzko araudiko aldaketa bati, zeinak aldaketak baitakartza tributu izaera ez duten ondare-prestazio publikoen ordainarazpenetan eta gainbalioen zergan aplikatu beharreko tasen eguneraketan.\nToki entitateek, Nafarroako aurrekontuen aurreproiektuari onespena emateko, oinarri izan dute, oro har, jasoko duten funtsa ekitaldi honetako baino %3,11 handiagoa izanen dela eta, bestetik, Transferentzia Arrunten Funtsa %4,5 handituko dela (KPIa gehi bi puntu, ekainetik ekainera, dagokion legean ezarri bezala). Gainerako transferentzietan, salbuespenak salbuespen, ez da aldaketa handirik izanen.\nGuztira, Gobernuak 370,2 milioiko transferentziak aurreikusten ditu (303,6 transferentzia arruntetarako eta 66,5 kapital transferentzietarako). Bien hazkundea, hala ere, ez da parekoa: transferentzia arruntak %3,7 handitu dira, eta kapitalekoak, berriz, %028. Azken horiek izozturik gelditu dira praktikan, baina pixka bat hobetuko lirateke azkenean gauzatzen badira Nafarroako Parlamentuak onetsitako finantza aldetik jasangarriak diren inbertsioen planean aurreikusitako inbertsioak, beste 25,7 milioiko ekarpena eginen baitute.\nDepartamentuek aurreikusitako ekarpenenen artean, nabarmendu beharra dago aurrekontu ildo batzuk handitu direla, hala nola bake epaitegiak, musika eskolak, zahartze aktiborako ekintzak, herri-lurretako ureztaketak eta nekazaritzako azpiegitura publikoak konpontzeko laguntzak, hondakinen funts berria, tokiko agenda 21en barneko jarduketak, uholdeak prebenitzeko plana, udal industrialdeetarako laguntzak, edo Iruñerriko hiri garraioa.\nBestalde, nabarmen murriztu dira, besteak beste, eskolen kontzentrazioaren funtzionamendurako partidak, inbentarioak prestatzekoak, oinarrizko gizarte zerbitzuak, gizarte larrialdietako laguntzak, antzokien sarea, kirol jarduerak edo euskararako laguntzak.\nAldaketak ordainarazpen lokaletan\nAurrekontuen proiektuarekin batera, Gobernuak foru legearen aurreproiektu bat ere aurkeztu zuen, zenbait aldaketa egiteko ogasunaren aldetik. Toki entitateei dagokienez, nabarmendu behar da arauketa berri bat dagoela zerga izaera ez duten ondare-prestazio publikoen ordainarazpenei buruz. Zerbitzu koaktibo batzuk ukitzen ditu, Toki Ogasunei buruzko Foru Legean arautzen direnak, noiz eta halako zerbitzuak, zuzenean eman beharrean, kontzesio araubidean ematen baitira ekonomia mistoko sozietateen bidez, entitate publiko-enpresarialen bidez, erabat publikoak diren sozietateen bidez eta zuzenbide pribatuko beste formula batzuen bidez.\nZerga izaerarik gabeko ordainarazpentzat araututa, toki entitateen ordezkariek dudak agertu zituzten BEZa eta premiamendu bidea ere aplikatzekoa zaien. Ildo horretan, adierazi zuten ezen, aldaketek aldeko txostena izateko, Gobernuak txosten tekniko bat aurkeztu behar zuela bi puntu horien inguruan; gobernuak, bere aldetik, eskaera hori onartu zuen.\nAldaketak gainbalioaren gaineko zergak\nToki Ogasunei buruzko Foru Legea aldatzeko aurreproiektu berak eguneratzen ditu hiri lurren balio-gehikuntzaren gaineko zergari (gainbalioa) lotutako operazioei aplikatu beharreko tasak, zeinak toki entitateen aldeko txostena jaso baitzuen. Hona hemen:\nTasak sorrera epearen arabera\n0,63 20 urte edo gehiago\n0,56 19 urte\n0,43 18 urte\n0,29 17 urte\n0,16 16 urte\n0,06 5 urtetik 15era\n0,20 4 urte\n0,28 3 urte\n0,18 2 urte\n0,09 urte 1 edo gutxiago.\nHutsik dauden etxebizitzen erregistroa\nToki entitateek Toki Araubideko Foru Batzordean dituzten ordezkariek, halaber, aldeko txostena egin zioten Nafarroan hutsik dauden etxebizitzen erregistroa eta horren deklarazioa egiteko prozedura arautzen dituen foru dekretuari. Nafarroako Gobernua arduratuko da etxebizitza bat hutsik deklaratzeaz, eta, horretarako, presuntzioetan oinarrituko da. Gero, udalei emanen die deklarazio horren berri, hutsik dauden etxebizitzen zentsuan sar dezaten, zeina Toki Ogasunei buruzko Foru Legean aurreikusita baitago, eta gero kasuan kasuko zerga ordainaraz dezaten.\nEtxebizitzak erregistroan inskribatzeko, Gobernuak adierazi du aplikatu beharreko tasak onetsirik dituzten udalerriek izanen dutela lehentasuna.\nOrobat, toki entitateek oniritzia eman zioten kanpoko desfibriladore automatizatuak paratzea eta haien erabilerarako prestakuntza arautzen dituen foru dekretuaren proiektuari. Berritasunen artean, testuak arautzen du non izanen den nahitaezkoa bat paratzea.\nToki entitateei datxekiela, honako hauek aipatu behar dira: kiroldegiak, igerilekuak 700 lagunetik gorako ikastetxeak, 500 pertsonatik gorako edukiera baimendua edo aurreikusia duten kirol edo jolas instalazioak, establezimenduak, ekitaldiak egiteko instalazioak edo aire libreko eremuak, 700 pertsonatik gorako edukiera duten kultura edo jolas jarduerak eta abar.\nGainera, udaltzaingoa, udal agenteak edo albienteak dituzten udalerrietan ere eduki beharko da desfibriladorea, eta patruila-ibilgailu batek gutxienez eraman. Udalerria 10.000 biztanletik gorakoa bada, ibilgailuen erdiek izan beharko dute.\nBukatzeko, 100 plazatik gorako eguneko zentroetan eta egoitzetan ere eduki behar da desfibriladore bat.


Fiat 500 - Wikipedia, entziklopedia askea.\n2 ateko berlina\n3 ateko familiar\nFiat 500 (italieraz: Cinquecento, ˌtʃiŋkweˈtʃɛnto) 1957 eta 1975 artean, Italiako Fiat enpresak hirirako egindako autoa izan zen.\n1.1 Lehen saiakerak\nLehen saiakerak[aldatu | aldatu iturburu kodea]\n1930eko hamarkadaren hasieran Fiatek produktu nahiko arrakastatsua ipini zuen merkatuan, Balilla izeneko modeloa, baina haren prezioa ez zegoen oraindik langile-klasearen eskura. Orduan Benito Mussolini Fiateko zuzendari Giovanni Agnellirekin bildu zen, eta italiarrei 500.000 lira baino gutxiagoren truke auto bat eskaini behar zitzaiela esan zion. Ideia egokia zenez, eta Adolf Hitlerrek aliatu italiarraren bideari heldu zion: Ferdinand Porscheri 1.000 markotik beherako autoa egiteko eskatu zion; Volkswagen Beatle ezaguna jaio zen.\nTorinoko fabrikan, 1931n prest zegoen Fiat 500 Tutto Avanti modeloaren prototipoa, baina autoa frogatzean, irten eta kilometro gutxira, su hartu zuen. Merkatura 1936an iritsi zen lehenengoz Fiat 500 A, gerora Topolino izenaz ezaguna egingo zena. Harrera epel samarra izan zuen. Baina ez da harritzekoa, garai hartan 220 italiarretik batek baino ez baitzuen autoa; proportzioa hamar aldiz handiagoa zen Frantzian eta 40 aldiz handiagoa AEBetan.\nFaxismoaren eta Bigarren Mundu Gerrako porrotaren ondoren, krisi moral eta ekonomikoa automobilgintzan ere antzeman zen. Topolinoen salmentak behera egin zuen. Horregatik, 1953an, haren motorrari Hans Meter Bauhofek diseinatutako alemaniar karrozeria erantsi eta Fiat 600 eredua sortu zuten. Hala ere, haren bertsio atzerritarrek, Espainiako Seat 600ak batez ere, jatorrizkoak baino arrakasta handiagoa izan zuten.\n1957ko uztailaren 4an, Torinon (Italia), Dante Giacosak diseinatutako Fiat 500 berria aurkeztu zuten. Merkea zen (490.000 lira) eta orduko 85 kilometro egiteko gai zen. Berehala Nuova 500 Economica eta Nuova 500 Standard bertsioak merkaturatu zituzten, osagarri gutxi batzuk gehituta eta booma etorri zen. Auto hura italiarraren neurrira eginda zegoen, industrializazioan oinarrituta hamarkada hartan mirari ekonomiko betean zegoen herriaren neurrira. Italia berreraikitzeko motor nagusietakoa izan zen.\nKrisi ondoko gorakadaren ikur bilakatu zen, gazteriaren ikono. Eta Torinoko fabrikako muntaia-kateetan langileek klase kontzientzia berreskuratzen zuten bitartean, kanpoan italiarren bizimodua aldatu zuten autoak. Guztira, 3,9 milioi ale saldu zituzten merkatuan egon zen hamazortzi urteetan.\n↑ a b c d e Irazustabarrena, Nagore. (2007-12-02). «Cinquecento» Argia CC-BY-SA lizentzia.


CFAH TABURETE - Kursaal Donostia - San Sebastián Kursaal Donostia – San Sebastián\nasteartea 27, 19:00\nCOVID-19 pandemiaren egungo egoera luzatu egin denez, eta mugikortasun mugaketak direla eta, 2021ko apirilak 27rako antolatutako TABURETEren kontzertua Producciones La Joda sustatzaileak programatua, 2021eko maiatzak 28ra (ordu berdinean) atzeratu dela.\nGaurdaino eskuratutako sarrerak balekoak izango dira maiatzeko hitzordu berrirako, ordu berdinean.\nSarreren zenbatekoaren itzulketa eskatu nahi duten lagunek, aldiz, agenda@kursaal.eus posta elektronikora idatzi beharko dute eskaria eginaz (itzulketa eskatzeko epea: 2021eko maiatzak 3 artekoa da). Itzulketa egin ahal izateko, eskaera zenbakia eta sarrerak erosteko erabilitako posta elektronikoa adieraztea beharrezkoa da.\nSarreren itzulketa erositako modu berdinean egingo da (Internet/leihatila).\nTABURETEK “LA BROMA INFINITA” AURKEZTUKO DU\nTaburetek “la Broma Infinita” (voltereta Records, 2020) bere laugarren diskoa aterako du, non, etxeko marka diren genero eta eragin hain pertsonalen nahasketa hori alde batera utzi gabe, bere diskorik pertsonalena, ezberdinena eta melodikoena bezala aurkezten duen. “2018: Odisea en el Espacio”, “El último Baile de Dunas Mitchell”, “Abierta en Vena”, “Brindo y” Venado Tuerto “diskoek lortutako arrakastaren ondoren, urtarrilean kaleratuko dute disko berria.


Ojeras, zergatik agertzen dira eta nola murriztu? Nekeak edo dieta txarrak begi-zuloak eragin ditzake. Baina arrazoi gehiago daude. Nagusiak kontatuko dizkizugu eta horiei aurre egiteko modu batzuk zerrendatuko ditugu.\npor Blanca Álvarez Asteartea, 2021eko abenduaren 07a\nNutrizio arloko kontsultategia: Gabonetako menuari buruzko ohiko zalantzak Plater guztiak aurrez presta daitezke? Arkume-haragiak koipe asko du? Zer gertatzen da itsaskiarekin eta azido urikoarekin? Beatriz Robles nutrizionistak zalantzak argitu ditu\npor Laura Caorsi Asteartea, 2021eko abenduaren 07a\nTxakurra duzu lehen aldiz? Hau da behar duzunaren zerrenda Lau hankako lagun batekin etxea partekatzeko plangintza egin behar da. Behar den guztia aldez aurretik parekatuz gero, lehenengo egunetako estres-maila jaitsi egingo da.\npor Laura Caorsi Astelehena, 2021eko abenduaren 06a


Zoriontsu bizil - GARA\nInguruan zituenetarik bakar batek ere ez zion begiratu bere albotik igarotakoan. Inork ere ez. Hiltzear zen, hiltzen ari zen, hotzez eta gosez, penaz eta nekez, eta ez zion inork begiratu ere egin\nGaldu du bizitza heriotzara kondenatuak. Eta arnas hartu, sakon, borreroak. Ispiluaren aurreko segundo erdi deskribatzeak apenas eragiten du esfortzua egin beharrik. Bizitzeak ere ez. Apenas da eginkizun. Ez da deus, ia-ia. Eta garrantzia ezak egiten du onargarri, seguruenik, hori. Ekintza hain ttikiak burutzea, ahaztuta ere, berdin berdin. Hala, agurtu gabe gurutzatzen dira gure bideak, etxe atari berean berriro bat egiten duten arte. Gure burua ezagutu ez eta bizilaguna ezagutzeko moduan!\nBada munduan jende pila ederra, sobera, eta gehienak bakarrik sentitzen dira, gurasoekin bizitzen umezurtz batzuk, bikotearekin ohean alargun beste asko. Badira norbanakoak ez direnak bat; bat ere ez direlako batzuk eta garun bakarrean bizilagunak dituztenak beste batzuk. Badira janaria zabor poltsara botatzen dutenak eta badira zabor poltsatik jaten dutenak ere. Badaude etxea bizitzeko dutenak, eta oporretarako edo nahi dutenerako dutenak ere badira; nahi ez arren, oporrak dituztelako etxerik gabe bizitzera kondenatuak badirenez, badira. Ba ote gara, garena garenez, garuna erabiltzeari uko egiten diogunean? Eta bagara, zertarako gara? Zergatik? Zer? Bada zeruan izarra barra-barra. Denek eskuz ukitu nahi, denak lerde dario. Eurak dizdizari, harro, goitik beha, gainetik, izar. Den-dena distira, den-dena izarra. Hodeiak goibel, irribarre lainotuak eguzki forma du. Eta lerdea ari du.\nInguruan zituenetarik bakar batek ere ez zion begiratu bere albotik igarotakoan. Inork ere ez. Hiltzear zen, hiltzen ari zen, hotzez eta gosez, penaz eta nekez, eta ez zion inork begiratu ere egin, beraien bihotzari so entretenimendu aski topaturik, nonbait. Eta arraroa da, ez baitzen beltza koloretako argi dantzariz apaindutako pinuaren azpian hil zen gizon hura.\nUmeak aldeetara jolasean korrika, gurasoak pipitta jaten petrilean jezarrita, udaletxeko bozgorailuetatik oilarra kukurrukuka, eta gizona, ez zena beltza ezta errumaniarra ere, gosez eta hotzez, nekez eta penaz, kaput. Akabo. Anbulantzia iritsi zenerako orduak zeramatzan poliziak han. Gorpu hura pinupera nork, noiz eta nola eraman ote zuen, peskizan. Segurutzat zuten ez zitekeela bertan hildakoa gizon hura, beltza ez eta errumaniarra ere ez zenez. Gainera, han izan balitz, gertakari ilun eta tragiko hura -herri osoa erabat hunkitua zen- pinu argiztatuan bertan jazo izana. Nolatan han? Baten batek zer edo zer ikusi edo entzun beharra derrigorrezkoa litzateke hala izatekotan! Auskalo.\nBeilatokian ez dago inor. Hildakoa ere oraintxe atera da kafe makinarantz, asper-asper eginda, zuri-zuri. Ez da beltza, ez, ezta errumaniarra ere. Ez dio inori begiratzen pasilloa zeharka- tzen duen bitartean. Bost axola alboetara uzten dituen alargunen negar zotinak; ez dira bereak, ez horixe! Bost axola bazterretan atzera uzten dituen umezurtzen garrasi kontsolaezinak; ez dira bereak, ez horixe! Berdin zaio hilik bizitzea. Badaki besteek, biziz, gehiago egin gabe, soilik biziz, hiltzen dutela. Ez da hori hobea, ez horixe! Zoriontsu bizil.